Đaci krenuli u školu, srednjoškolci po kombinovanom modelu\nNastava će biti realizovana kroz neposredan rad u školi, saopštilo je ranije Ministarstvo prosvete, nauke i tehnološkog razvoja.\nSrednjoškolci u Vojvodini će od danas nastavu pohađati po kombinovanom modelu i biće podeljeni u dve grupe.\nObavezna je upotreba zaštitnih maski za sve zaposlene, učenike i ostale sve vreme tokom boravka u školama.\nPrema podacima Instituta za javno zdravlje "Dr Milan Jovanović Batut", u periodu od 1. do 11. januara broj obolele dece školskog uzrasta od 6 do 18 godina bio je 2.084 (0,27 odsto).\nUčešće dece školskog uzrasta u ukupnom broju potvrđenih slučajeva kovid-19 u istom periodu iznosio je 2,8 odsto.\nPRIJAVITE VRŠNJAČKO ZLOSTAVLJANJE TELEFONOM ILI MEJLOM: Novi Sad od četvrtka 30. decembra uvodi nove mere u borbi protiv nasilja\n29. 12. 2021. u 18:38\nVojvodina škole nastava kombinovani model


Otvaramo vrata za decu Evrope - poziv na akciju - Mreža organizacija za decu Srbije\nPan-evopska kampanja „ Otvaramo vrata za decu Evrope “ (engl. Opening Doors for Europe’s children), koalicija vodećih nacionalnih i internacionalnih organizacija koje se bave zaštitom i ostvarivanjem prava dece, pozdravlja dosadašnju posvećenost Evropske Unije procesu deinstitucionalizacije, i poziva na dalje zalaganje u pravcu napretka reformi u oblasti zaštite dece u zemljama Evrope.\nKoalicija 124 organizacija u okviru kampanje “Opening doors” objavila je poziv EU na akciju pod nazivom ”Završetak ere institucionalne zaštite u Evropi” naznačavajući tri ključna pitanja koja treba da se uzmu u obzir pri pripremanju narednog Višegodišnjeg finansijskog okvira za period nakon 2020. godine, i to pre svega od strane Evropskog Strukturalnog i Investicionog fonda (ESIF) i nezavisnih finansijskih instrumenata.\nBroušuru Otvaramo vrata možete naći OVDE\nProces deinstitucionalizacije predstavlja transformaciju sistema socijalne zaštite, i politiku prelaska sa institucionalne na zaštitu u zajednici, putem razvoja različitih usluga koje su u skladu sa potrebama dece u datoj lokalnoj zajednici. Ovaj proces se odražava na različite aspekte života dece: obrazovanje, socijalno uključivanje dece, zdravstvene ishode, inkluziju… Stoga je značajno da deinstitucionalizacija postane nacionalni prioritet za sve EU članice kao i za zemlje kandidate, te da treba pažljivo koristiti raspoloživa sredstva iz različitih fondova koja su namenjena razvoju alternative za podršku porodici.\nPoziv na akciju “ Otvaramo vrata “ sastoji se od 3 ključne tačke:\nOsnaživanje postojećih odredbi tzv. ex-ante uslovljavanja (ex-ante conditionality) koje se odnose na učešće Strukturlnog i Investicionog fonda EU u procesu prelaska sa institucionalne zaštite na zaštitu u zajednici. Sveukupno zaključak je da treba nastaviti sa finansiranjem “mera” koje idu u pravcu transformacije insntitucionalne na zaštitu zajednici;\nPromocija adekvatne dodele i korišćenja sredstava iz EU fondova u procesu reforme socijalno zaštite (kako bi se nastavilo finansiranje nacionalnih strategija deinstitucionalizacije i akcionih planova koje vode promeni sistema i unapređenju efektivnosti EU ulaganja)\nUnapređenje implementacije Kodeksa Evropskog partnerstva (kako bi se osigurala aktivna uključesnost i participacija organizacija civilnog društva i korisnika usluga, tokom celog procesa – pripreme, monitoringa, implementacije i evaluacije programa).\nMODS je nacionalni koordinator Opening Doors kampanje, a predstavnica MDRI-S je u aprilu mesecu učestvovala na Opening Doors sastanku kada se razgovaralo o glavnim izazovima, aktuelnostima i daljim koracima u oblasti procesa deinstitucionalitacije, kako na nacionalnom, tako i evropskom nivou.\n Svrha ex-ante conditionallity smernica se odnosi na predlog trošenja sredstava iz Evropskog investicionog fonda u na mere i aktivnosti u oblasti aktuelnih reformi na nacionalnom nivou (kao što je DI proces). Cilj je da pruži okvir za procenu adekvatnosti i tačnosti informacija dobijenih od država članica o trošenju ovih sredstava, a koju vrši Evropske Komisije. Ove smernice se zasnivaju na Regulativi br. 1303/2013 Evropskog Parlamenta.\nČlanice MODS Deinstitucionalizacija Konvencija o pravima deteta\nBrnabić uvažila predloge MODS – prava deteta u Programu rada Vlade


Politika: "Srbija u EU do 2025. godine - ostvarljivo, ali ne i garantovano" - BalkaniYUm.TV '); } //]]>\n"Srbija u EU do 2025. godine - ostvarljivo, ali ne i garantovano"\nAmbasador Austrije u Srbiji Nikolaus Luteroti smatra da je 2025. godina ostvarljiv datum za pristupanje Srbije EU, ali da se to ne može garantovati i ističe da napredak u najvećoj meri zavisi od reformi u Srbiji.\nAmbasador Austrije, koja je 1. jula preuzela predsedavanje EU, rekao je u inervjuu za portal "European Western Balkans" da napredak pre svega zavisi od reformi u oblasti vladavine prava, te istakao da će ta zemlja nastaviti snažno da podržava sprsku perspektivu pristupanja.\nOn je naveo da se Austrija nada da će doći do značajnog i konkretnog napretka u procesu proširenja na Zapadnom Balkanu, pogotovo kad je reč o Srbiji, te dodao da ta tema zaslužuje visoku političku pažnju.\nDodao je i da njegova zemlja tokom predsedavanja želi da se fokusira na tri prioriteta, među kojima su bezbednost i borba protiv nelegalnih migracija, zaštita evropske konkurentnosti i prospretita i održavanje snažnog fokusa na stabilnost Jugoistočne Evrope.\nMora da se vidi uočljiv napredak\nUpitan da li će tokom predsedavanja Austrije EU biti održane dve međuvladine konferencije na kojima će Srbija ovoriti još poglavlja u pregovorma, ponavlja da proces reformi zavisi od Vlade Srbije, te da EU mora da vidi uočljiv napredak u srpskoj reformskoj agendi.\nLuteroti, govoreći o Berlinskom procesu i ishodu samita u Londonu, navodi da je to dobar i uhodan format, ali da napredak ili neuspeh u pomirenju, rešavanje otvorenih bilateralnih pitanja ili saradnja u infrastrukturnim projektima ne zavise od formata, već od zalaganja svih uključenih aktera.\nOn kaže da su neki političari na Zapadnom Balkanu preduzeli prave korake i naglasili da jedino pomirenje i regionalna saradnja mogu da dovedu do stabilnosti i prosperiteta, ali da još mnogo mora da se uradi po tom pitanju.\nLuteroti kaže i da će mladi Balkana odrediti budućnost regiona i ističe da zato Austrija podržava Regionalnu kancelariju za saradnju mladih.


Izvor: Vostok.rs, 25.Okt.2020, 10:13\nOvogodišnja nadmetanja prvi put su, zbog pandemije, održana onlajn što nije naše talente omelo da pokažu odlične rezultate. Internacionalna takmičenja na kojima su ove sezone nastupili održana su u tri dana, a u tako kratkom roku 12 naših đaka osvojilo je 16 medalja. Kako najavljuje Nikola Srzentić, direktor Regionalnog centra za talente Beograd dva, u novembru ih očekuje još jedno odmeravanje umnih snaga na petom Svetskom prvenstvu istraživačkih radova iz društvenih nauka. Takmičenje na kom se očekuje prisustvo mladih naučnika iz celog sveta organizovaće onlajn upravo beogradski regionalni centar. Za sada je naš tim na međunarodnom takmičenju istraživačkih radova mladih naučnika u oblasti prirodno-matematičkih nauka u Indoneziji (IRCYS 2020) osvojio četiri medalje u kategoriji srednjoškolaca. Dodatno, tu su pripale i specijalne nagrade u različitim kategorijama Ljiljani Konjević, koja je prvi razred Matematičke gimnazije u Beogradu, s istraživačkim radom iz fizike i Milici Milosavljević, učenici trećeg razreda Šeste beogradske gimnazije, koja je učestvovala s projektom iz matematike. Takmičili su se đaci iz 16 država, a konkurisali su sa 93 naučna rada podeljena u tri kategorije. Naši predstavnici su u jednoj od tih kategorija osvojili sva tri odličja – zlatno, srebrno i bronzano, što uspeh čini većim, ističe direktor Srzentić. Ti učenici su Mara Raičković, učenica drugog razreda Osme beogradske gimnazije, Anisia Savić, učenica trećeg razreda Trinaeste beogradske gimnazije, Nada Matejić, učenica prvog razreda Pete beogradske gimnazije, i Ognjen Srzentić, učenik osmog razreda Osnovne škole „Ruđer Bošković” u Beogradu. Raičkovićeva je dobila zlatno odličje za rad iz životnih nauka, koji obuhvata znanja iz biologije i hemije. Mentor joj je bio dr Boris Pejin, naučni savetnik na Institutu za multidisciplinarna istraživanja Univerziteta u Beogradu, pa je na toj ustanovi četiri meseca radila svoj projekat. Srebro je pripalo Anisiji Savić, koja za „Politiku” kaže da je time dosegla trenutni životni cilj da se sa 17 godina bavim naukom, a rad na Institutu „Siniša Stanković” BU samo učvrstio joj je želju da upiše Medicinski fakultet u glavnom gradu. Primetila je da su osobe oko nje zainteresovane za lekovita svojstva aronije i zaključila da su naučnici mnogo više ispitivali antioksidaciono dejstvo tog ploda, a malo proučili njegov uticaj na imune ćelije, kome je posvetila svoj rad. – Uz pomoć mentorke dr Ivane Stojanović, naučnog savetnika na pomenutom institutu, otkrila sam da ekstrat aronije poboljšava mehanizme za ubijanje bakterija u organizmu i doprinosi većoj otpornosti ljudi na zaraze. Ovo je bilo moje prvo učešće na međunarodnom takmičenju za šest godina koliko sam član regionalnog centra u kom sam dosad izradila tri naučna projekta – pojašnjava Savićeva. Sa zajedničkim istraživačkim radom iz oblasti životne sredine bronzana odličja osvojili su Nada Matejić i Ognjen Srzentić, a medalje su svim dobitnicima, posle mesec dana čekanja da stignu iz inostranstva, uručene na nedavnoj svečanosti u Košutnjaku. Pod mentorskim nadzorom već pomenutog naučnika dr Pejina, naši đaci su na Internacionalnom festivalu nauke u Tunisu osvojili šest medalja. U konkurenciji 150 istraživačkih radova iz 30 zemalja, Ljiljana Konjević je dobila srebro, a bronzana odličja pripala su Milici Milosavljević, Nadi Matejić, Ognjenu Srzentiću, Anisiji Savić i Mari Raičković. Organizatori šeste Evropske geografske olimpijade ove godine bili su iz naše zemlje – Regionalni centar za talente i Geografski fakultet BU uz podršku Ministarstva prosvete, nauke i tehnološkog razvoja. Nastupilo je više od 100 takmičara iz 15 zemalja, a srednjoškolci koji se nadmeću pod okriljem regionalnog centra osvojili su šest medalja. Mitar Arsović i Petar Mihajlović iz Prve kragujevačke gimnazije dobili su zlato, Vasilije Pantelić iz Četrnaeste beogradske gimnazije i Luka Đurović, učenik Gimnazije „Patrijarh Pavle” u glavnom gradu, okićeni su srebrom, dok je bronza pripala Iliji Vitoševiću, učeniku Prve kragujevačke gimnazije, i Mihajlu Đorđeviću iz Gimnazije „ Bora Stanković” u Nišu. U konkurenciji 15 zemalja Srbija je bila prva. – Uz ove medalje polaznici našeg centra od 2012. godine, otkad učestvuju na internacionalnim nadmetanjima, do sada osvojili su 137 svetskih odličja na naučnim olimpijadama, takmičenjima, konferencijama, sajmovima i festivalima. Najnoviji uspeh ostvarila je grupa od deset osnovaca i srednjoškolaca koja se nedavno plasirala na Regionalno finalno takmičenje „Lego robotika”, koje će biti organizovano u januaru. Tri prvoplasirane ekipe ići će na Evropsko prvenstvo u junu 2021. godine, a mi se nadamo i tom uspehu – naglasio je Srzentić. Politika\n25.Okt.2020: Nauka i tehnologija


Oni smatraju da Lukašenko nema mandat da potpisuje nikakve sporazume, između ostalog ni sa Rusijom. Evropski poslanici smatraju opozicioni Koordinacioni savet Bjelorusije “privremenim predstavnicima naroda“ i podržavaju održavanje novih izbora\n7271 pregleda\t21 reakcija\t14 komentar(a)\nIlustracija, Evrospki parlamment, Foto: Shutterstock\nEvropski parlament podržava uvođenje sankcija protiv bjeloruskog lidera Aleksandra Lukašenka i ne priznaje ga za legitimnog predsJednika Belorusije, navodi se u tekstu rezolucije EP.\nU rezoluciji se traži uvođenje sankcija Lukašenku i jednom broju bjeloruskih državljana, piše portal nova.s.\n“Ističemo da Evropski parlament u skladu sa stavom Evropskog savjeta, odbacuje rezultate takozvanih predsedničkih izbora u Belorusiji održanih 9. avgusta, s obzirom na to da su održani sa nedopustivim kršenjem svih međunarodno priznatih normi, i ne priznaje Aleksandra Lukašenka za predsjednika Bjelorusije“, navodi se u dokumentu.\nOni smatraju da Lukašenko nema mandat da potpisuje nikakve sporazume, između ostalog ni sa Rusijom. Evropski poslanici smatraju opozicioni Koordinacioni savet Bjelorusije “privremenim predstavnicima naroda“ i podržavaju održavanje novih izbora.\nU tekstu se traži uvođenje sankcija Lukašenku i jednom broju bjeloruskih državljana. Pored toga, traži se da se povuče odluka o održavanju Svjetskog prvenstva u hokeju u Belorusiji naredne godine.\nMasovni protesti opozicije počeli su u Bjelorusiji 9. avgusta, nakon predsjedničkih izbora. Prema podacima Centralne izborne komisije, na izborima je pobedio aktuelni predsjednik Aleksandar Lukašenko sa 80,1 odsto osvojenih glasova. Opozicija nije priznala rezultate izbora i smatra da je pobijedila Svetlana Tihanovska.\nEvropski parlament još prošle nedelje je usvojio rezoluciju o Bjelorusiji kojom odbija da prizna pobedu Aleksandra Lukašenka na predsjedničkim izborima i poziva na pooštravanje sankcija toj zemlji.\nU rezoluciji se traži oslobađanje liderke opozicije Marije Kolesnikove i, kako se navodi, svih političkih zatvorenika i izražava podrška opozicionom Koordinacionom savjetu, kao i Svetlani Tihanovskoj, koja je bila protivkandidat Lukašenku na izborima..\nEvropski zakonodavci takođe su osudili Rusiju zbog „hibridnog mešanja” u bjelorusku politiku i izrazili nedvosmislenu podršku narodu Bjelorusije u njegovoj borbi za demokratijom.\nPružena je podrška zahtjevima beloruske opozicije da se organizuju novi izbori.\nKolesnikova je jedna od tri političarke koje vode opozicioni pokret, ali je jedina koja nije pobjegla iz Belorusije.\nOna tvrdi da je pocijepala pasoš kada su bezbednosne službe pokušale da je izbace iz zemlje.\nOdvezli su nju i još dve osobe na granicu sa Ukrajinom, ali je ona spriječila prisilnu deportaciju tako što je pocijepala pasoš i bacila ga kroz prozor kombija.\nBjelorusijaAleksandar LukašenkoRezolucija EPsankcijeEvropski parlament\n21.10. 13:11 h\t25\t9729


"Blokčejn susret" - Stejblkoin i blokčejn regulacija u Crnoj Gori\nDrugi u nizu "blokčejn susret" posvećen analizi potrebe regulisanja ove tehnologije, kripto valuta i uvođenju "stejbl koin" valute u sistem poslovanja u Crnoj Gori održaće se u srijedu, 10. marta 2021. godine sa početkom u 12:45h u hotelu "Ramada".\nOBAVJEŠTENJE O IZBORU KANDIDATA NA OSNOVU JAVNOG POZIVA STUDENTIMA/KINJAMA RE ZAJEDNICE ZA STAŽIRANJE U DRŽAVNOJ UPRAVI\nDana 22. februara 2021. godine, na internet stranici Vlade Crne Gore i Ministarstva prosvjete, nauke, kulture i sporta objavljen je Javni poziv studentima/kinjama romske i egipćanske zajednice za stažiranje u državnoj upravi (link: https://www.gov.me/vijesti/239459/Javni-poziv-studentima-kinjama-romske-i-egipcanske-zajednice-za-staziranje-u-drzavnoj-upravi.html .\nMinistarstvo i Opština Herceg Novi donirali laptop računare i tablet uređaje hercegnovskim školama\nMinistarstvo prosvjete, nauke, kulture i sporta Crne Gore i Opština Herceg Novi donirali su po 10 laptop računara i 10 tablet uređaja hercegnovskim školama OŠ „Dašo Pavičić“, OŠ „Milan Vuković“, OŠ „Ilija Kišić“, OŠ „Orjenski bataljon“ i SMŠ „Ivan Goran Kovačić“. Direktorima i predstavnicima ovih obrazovnih ustanova su danas u foajeu Dvorane Park donaciju uručili ministarka Vesna Bratić i predsjednik Opštine Herceg Novi, Stevan Katić.\nČestitka ministarke Vesne Bratić povodom Međunarodnog dana žena\nMeđunarodni centar za teoretsku fiziku i Univerzitet u Trstu objavljuju Poziv za Master program u oblasti medicinske fizike\nMinistarstvo prosvjete, nauke, kulture i sporta na samom početku svog rada odlučilo je da pažnju posveti izgradnji novog vrtića u Baru. Protesti u toj opštini, sječa čempresa u dvorištu barske gimnazije i nezadovoljstvo građana zbog takve situacije opredijelili su naše Ministarstvo da uloži napor da se stvari pomjere sa mrtve tačke.\nSTAND – „Jačanje autonomije i povećanje odgovornosti i transparentnosti univerziteta Zapadnog Balkana“\nSTAND projekat ima za cilj poboljšanje procesa i mehanizama autonomije univerziteta, poboljšanjem kapaciteta upravljanja, odgovornosti i transparentnosti univerziteta Zapadnog Balkana. Projekat je u skladu sa nacionalnim i regionalnim prioritetima za zajedničke strukturne projekte upravljanja, strateškog planiranja i upravljanja visokim obrazovanjem, u kategoriji II - unapređenje upravljanja i rada visokoškolskih ustanova i podržavanje visokoškolskih ustanova na Kosovu, u Albaniji i Crnoj Gori, kako bi postigli postavljene prioritete.\nSrešćemo se poslije Olimpijskih igara


Petak , 2017-11-17 | 11:29:25\nKapiten košarkaša Partizana Novica Veličković rekao je danas da njegovi saigrači i on u predstojećoj utakmici protiv Olimpije ne smeju da zaborave čiji dres nose i istakao da treba da se bore za svaku loptu kao da im od nje život zavisi.\n"Očekuje nas poslednji meč pred reprezentativnu pauzu i od njegovog ishoda mnogo zavisi u kakvom ćemo raspoloženju provesti naredne dve nedelje. Svi mi koji sutra izadjemo na teren, ne smemo ni jedne sekunde da zaboravimo čiji dres nosimo i za koliko vernih navijača se borimo", rekao je Veličković za sajt kluba.\nKošarkaši Partizana dočekaće sutra slovenačku Olimpiju u utakmici devetog kola ABA lige.\n"Od mene kao najstarijeg, pa do Pecarskog koji je najmladji, svi treba da znamo da ne postoji 'lako ćemo', i da za svaku loptu moramo da grizemo kao da nam od nje život zavisi. Ako pokažemo borbenost koja mora da bude zaštitni znak igrača Partizana, znamo da će i publika da nas nosi do pobede", rekao je Veličković.\nCrno-beli posle osam odigranih kola u regionalnom takmičenju ima pet pobeda i tri poraza, dok Olimpija ima skor 3/5.\n"Sutrašnja utakmica je veoma važna za nas da se malo psihološki dignemo. Očekujem da zategnemo odbranu i da budemo mnogo bolji. Veoma je važno da pred ovu pauzu presečemo dobrom igrom, dobrom odbranom i dobrim kontranapadima", rekao je trener Partizana Miroslav Nikolić.\nUtakmica izmedju Partizana i Olimpije igra se sutra od 19.00 u dvorani "Aleksandar Nikolić".


Predsednik Vučić: Srbija nudi Folksvagenu bolje uslove nego druge zemlje zajedno! | Najnovije vesti - Srbija danas\n22.10.2019. • 19:29 Tanjug\nPredsednik Srbije poslao poruku moćnoj kompaniji!\n- Rekao sam to unapred - sve što ponudite, mi ćemo mnogo više - rekao je Vučić odgovarajući na pitanje novinara, na zajedničkoj pres konferenciji sa ministrom privrede Nemačke Peterom Altmajerom, i istakao je Srbija već ponudila u novcu maksimalno predviđenu državnu pomoć od 258,5 miliona evra.\n- To, ipak, ne znači da nismo spremni, već da morate da pokažete poštovanje. Oni (VW) nisu mala deca, pa da ih vodate tamo ili vamo - rekao je Vučić.\nAleksandar Vučić i Peter Altmajer\n- Daćemo sve od sebe, a na ljudima iz VW je da odluče. Mi se nikada ne predajemo. Borićemo se, ali ćemo sportski da prihvatimo rezultat kakav god bude - poručio je Vučić.\nAleksandar Vučić Folksvagen EU Turska Peter Altmajer\nSrbija želi da pruži najbolje uslove svetskoj fabrici automobila.\nNadamo se da ce Nemci odabrati Srbiju.\nNadajmo se da ćemo dobrom ponudom privući ovako dobru kompaniju! To svakako povlaci i više radnih mesta !\nNadam se da će Folcvagen prihvatiti uslove Srbije.\nSrbija je zemlja sa odličnom investiciono klimom za sve one koji žele da ulažu.\nDolazak ovakvog giganta bi mnogo značio našoj privredi! Verujem da će predsednik Vučić uspeti da ih dovede kod nas!\nOdnose Nemacke i Srbije odlikuje dobra saradnja na politickom, ekonomskom i kulturnom planu.\nSvaka investicija donosi nam nova radna mesta , bolje sutra\nOve investicije su najbolji primer zalaganja i truda našeg predsednika.\nVW u Srbiji\nSrbija je zemlja sa povoljnom poslovnom klimom, zato se nadam da ce VW doci kod nas.\nVerujem da ce predsednik Vucic dovesti VW u Srbiju.\nDolazak ovog velikog giganta bila bi orgromna stvar za Srbiju.\nVerujem da predsednik Vucic radi sve sto moze da dovede auto giganta iz Nemacke.\nPredsednik se zaiata neumorno bori da u Srbiju dođu velike investicije, koje bi nam donele i višestruku korist.\nUslovi najpovoljniji u cilju privlačenja veoma značajnog investitora kao što je to Folcagen.\nMoramo stvoriti dobre I bolje uslove, od drugih, da bi privukli sto vise investitora\nOgroman značaj za Srbiju bi bio kada bi uspeli tako jednu veliku firmu kao što je Folksvagen da dovedemo u našu zemlju\nSrbija je postala odlicno tlo za investicije. Nadam se da ce to i Folksvagen prepoznati!\nSrbija ima odlične uslove da investitori dođu i posluju. Nadamo se da će Folksvagen prelomiti i doneti odluku da dođe u Srbiju.\nSrbija nudi Folksvagenu daleko najbolje uslove.\nSrbija se ekonomski preporodila, sto je za svaku pohvalu.


Pavić: DNS uvjeren da će imati veći uticaj nakon izbora – mojKontakt portal – Radio Televizija Kontakt\nPavić: DNS uvjeren da će imati veći uticaj nakon izbora\n“Naši politički ciljevi su stabilnost Srpske i čvrsta autonomna pozicija kao državotvornog entiteta te jačanje institucija BiH kao način zadovoljavanja interesa i potreba stanovnika sva tri naroda“ – navodi Pavić u intervjuu Srni.\nOn smatra da je potrebna “decentralizacija izvršnih procesa u Republici Srpskoj i jačanje uloge lokalnih zajednica na ustavnim osnovama”.\nEkonomski ciljevi DNS-a jesu: zapošljavanje, ali isključivo proizvodno – u privredi i poljopivredi, te samozapošljavanje i stvaranje uslova za realizaciju proizvodnih inicijativa od pojedinačnih do velikih sistema koji moraju biti obnovljeni.\n“To podrazumijeva unapređenje kvaliteta javnih službi u društvu, ali i smanjenje neefikasne administracije, kao i svih nepotrebnih fiskalnih i parafiskalnih izdvajanja i njihovo usmjeravanje u razvoj” – precizira Pavić.\nDNS se zalaže da Srpskoj budu vraćena izvorna dejtonska ovlaštenja te da se Srbima u Federaciji BiH, posebno u Glamoču, Drvaru, Grahovu i Petrovcu, pomogne ekonomski, politički i kroz aktivnosti u oblasti kulture.\n“Sve naše analize pokazuju da je `dejtonska formula` najbolje rješenje. Time iskazujemo snažan interes Srpske da se gradi BiH – i to je ono što je važno iskustvo sa referendumom u Škotskoj” – navodi Pavić.\nOn objašnjava da Škoti nisu glasali za izlazak iz Velike Britanije, ali su zato dobili mnogo više autinomije i privilegija, te da povratak izvornih nadležnosti Srpske znači povjerenje u BiH kao dejtonsku kategeriju.\nPavić ukazuje da Srpska treba da poveća svoj uticaj u BiH, te da su “regionalizacija usmjerena na lokalni razvoj i decentralizacija način da se to učuni”.\nPavić smatra da Republika Srpska nedovoljno koristi zajedničke institucije BiH s ciljem povećanja nivoa samostalnosti i uticaja, posebno u međunarodnim organizacijama.\n“Mislim da nismo dovoljno iskoristili mogućnosti koje daju Savjet ministara i gotovo sva njegova ministarstva, uključujući i inostrane poslove, ali i brojne druge agencije“ – pojašnjava predsjednik DNS-a.\nOn smatra da OHR “ima karaktersitike slijepog crijeva – ne smeta dok se ne aktivira“, kao i da su OHR i visoki predstavnik prevaziđeni, isto kao i stranci u sudovima BiH, te da više nema razloga da opstaju.\n“S tim političkim tvorevinama i devijacijama ne možemo u integracije, pa ni u EU, i zato treba da nestanu” – poručuje Pavić.\nPredsjednik DNS-a upozorava na kontinuitet nastojanja za centralizacijom BiH i ocjenjuje da to nije interes stanovnika u BiH – ni Hrvata, a ni Bošnjaka, već nekih interesnih klanova koje ne zanimaju ekonomske perspektive, ni politička stabilnost.\nU naredne četiri godine Pavić Republiku Srpsku vidi kao mnogo stabilniju, jer smatra da su stanovnici Srpske postali svjesni da je to najveći interes.\nDNS je uvjeren u porast svog uticaja i učešća u političkom životu i očekuje 12 poslanika u Narodnoj skupštini Republike Srpske te bar dva poslanika u Parlamentarnoj skupštini BiH – zaključuje Pavić u intervjuu Srni.\n“Erbas” konstruiše novi supersonični avion\nVođa vehabija iz BiH na crnoj listi SAD


Đurić uručuje Marini Abramović zlatnu medalju za zasluge – Vesti iz srbije i sveta\nHome > Vesti > Đurić uručuje Marini Abramović zlatnu medalju za zasluge\nĐurić uručuje Marini Abramović zlatnu medalju za zasluge\n“Velikoj Marini Abramović svečano ću, kao izaslanik predsednika Republike, uručiti zlatnu medalju za zasluge. Ovo odlikovanje jeste zahvalnost Srbije našoj svetski poznatoj umetnici za predstavljanje naše zemlje, kao i za izuzetne zasluge i postignute rezultate u oblasti kulture, a posebno u umetnosti performansa”, naglasio je Đurić.\n“Pred nama je izuzetno važna radna nedelja, kako u Vašingtonu, tako i u Njujorku. Samo tokom jučerašnjeg i današnjeg dana razgovarao sam sa čak četiri kongresmena koji su zaduženi za naš region u Spoljnopolitičkom odboru, a do kraja sedmice me očekuje još ovakvih sastanaka na Kapitolu. Kada želite da na valjan način predstavite stavove svoje zemlje, neophodno je da održavate intenzivan i redovan dijalog sa svim predstavnicima Kongresa, te zato moji sagovornici jednako dolaze i iz redova Demokratske i iz Republikanske stranke”, rekao je Đurić.\nOktober 30, 2021 08\nSrpski bokseri “tri od tri” na startu Svetskog prvenstva\nGODINU DANA OD SMRTI PATRIJARHA IRINEJA Počela liturgija u Hramu Svetog Save, prisutan veliki broj vernika\nNovember 20, 2021 020\nOMILJENI GRADONAČELNIK BEOGRADA: Pročitajte potresno pismo Branku Pešiću – svi su mogli da mu se obrate za pomoć\nRTS :: “Treći put” u Nemačkoj: Građanske patrole ekstremne desnice


Za rusku PVO nema nevidljivih aviona - 24.08.2021, Sputnik Srbija\n„Za nas danas nema neprimetnih ciljeva. Sve varijante aviona, bilo da su ‘stelt’ avioni ili obični tipa F-15, F-16, sve vrlo dobro vide naši radari, naši protivvazdušni raketni sistemi koji obezbeđuju sigurnu zaštitu od njih. Bez obzira na blago smanjenje oblasti detektovanja F-22 i F-35, obezbeđuje se efikasan rad radara naših savremenih sistema“, objasnio je Sozinov za Sputnjik.On je dodao da su „stelt“ tehnologije sposobne da u uslovima smetnji smanje oblast detektovanja ovih aviona i, shodno tome, oblast njihovog pogađanja.Istovremeno, smanjenje potencijalnih oblasti pogađanja kompenzuje se povećanjem energetskog potencijala i otpornosti na smetnje savremenih ruskih sistema.„Povećanje efikasnosti borbe protiv prikrivenih ciljeva takođe se obezbeđuje multipozicionom konstrukcijom naših sistema“, rekao je Sozinov.„Stelt“ tehnologije uključuju brojne mere za smanjenje radarskog potpisa aviona. Konkretno, to su posebni oblici trupa koji povećavaju šanse da se radio-talas odbije od radarskog prijemnika. Takođe se na „stelt“ avionima široko koriste radio-apsorbujući premazi. Još jedna mera je smanjenje broja tehničkih proreza na telu aviona i prenos oružja unutar trupa kako bi se dodatno smanjilo odbijanje i rasipanje radio-talasa prema prijemniku zračenja neprijateljskog radara.Ne može se sakriti od raketa S-400Sozinov je istakao da nije moguće sakriti se iza horizonta od raketa protivvazdušnog raketnog sistema S-400 „Trijumf“.Prema njegovim rečima, sistem S-400 je dobio kardinalne prednosti uvođenjem raketa dugog dometa sa aktivnom radarskom glavom za navođenje, koja pruža mogućnost gađanja ciljeva iza horizonta.„Ako se cilj podigao iznad horizonta, mi smo ga primetili i lansirali raketu, a onda je odjednom cilj ponovo otišao iza horizonta – to ga ipak neće spasiti“, istakao je on.Generalni konstruktor je objasnio da protivavionske rakete sa aktivnim glavama za navođenje omogućavaju ciljanje čak i prilikom odlaska iza radio-horizonta u odnosu na lokator navođenja, što povećava efikasnost i stabilnost rada čitavog sistema.Zapadne hipersonične rakete nisu problem za ruske sistemeZapadne hipersonične rakete ne predstavljaju veliki problem za ruske protivvazdušne raketne sisteme, Rusija može uspešno da ih obara, naveo je Sozinov.Kako je naveo, samo povećanje brzine raketa ne nosi značajne neprijatne posledice.On je objasnio da svaka hipersonična raketa može da leti prema cilju maksimalnom brzinom samo na velikoj visini, a prilikom približavanja cilju visina se smanjuje, ulazi u atmosferu i gubi brzinu.Konstruktor je naglasio da Koncern „Almaz Antej“ odavno živi u „hipersoničnoj stvarnosti“, budući da skoro sve balističke rakete koje koriste protivvazdušni raketni sistemi kompanije lete hipersoničnom brzinom.Ranije su Sjedinjene Američke Države objavile da stvaraju program za sopstvene hipersonične rakete čija bi maksimalna brzina leta trebalo da bude 17 maha.Koncern „Almaz Antej“ je vodeća ruska kompanija za proizvodnju sistema za borbu protiv svih sredstava vazdušno-kosmičkog napada. Koncern je napravio poznate protivvazdušne sisteme kao što su „Tor“, „Buk“, „S-400“ i drugi.Pročitajte još:\nrusija, stelt, nevidljivi avioni, radari, rusija – vojska i naoružanje\n11:39 24.08.2021 (Osveženo: 16:21 24.08.2021)\n© Sputnik / Kirill Braga / Uđi u foto-galerijuRadarski sistem 1L260 "Zoopark-1M" za izviđanje raketnih i artiljerijskih položaja\nRuski protivvazdušni raketni sistemi vide sve zapadne „nevidljive“ (stelt) avione, uključujući F-22 i F-35, saopštio je generalni konstruktor Koncerna „Almaz Antej“ Pavel Sozinov.\n„Za nas danas nema neprimetnih ciljeva. Sve varijante aviona, bilo da su ‘stelt’ avioni ili obični tipa F-15, F-16, sve vrlo dobro vide naši radari, naši protivvazdušni raketni sistemi koji obezbeđuju sigurnu zaštitu od njih. Bez obzira na blago smanjenje oblasti detektovanja F-22 i F-35, obezbeđuje se efikasan rad radara naših savremenih sistema“, objasnio je Sozinov za Sputnjik.\nOn je dodao da su „stelt“ tehnologije sposobne da u uslovima smetnji smanje oblast detektovanja ovih aviona i, shodno tome, oblast njihovog pogađanja.\n18 Maj 2021, 13:00\nIstovremeno, smanjenje potencijalnih oblasti pogađanja kompenzuje se povećanjem energetskog potencijala i otpornosti na smetnje savremenih ruskih sistema.\n„Povećanje efikasnosti borbe protiv prikrivenih ciljeva takođe se obezbeđuje multipozicionom konstrukcijom naših sistema“, rekao je Sozinov.\n„Stelt“ tehnologije uključuju brojne mere za smanjenje radarskog potpisa aviona. Konkretno, to su posebni oblici trupa koji povećavaju šanse da se radio-talas odbije od radarskog prijemnika. Takođe se na „stelt“ avionima široko koriste radio-apsorbujući premazi. Još jedna mera je smanjenje broja tehničkih proreza na telu aviona i prenos oružja unutar trupa kako bi se dodatno smanjilo odbijanje i rasipanje radio-talasa prema prijemniku zračenja neprijateljskog radara.\nNe može se sakriti od raketa S-400\nSozinov je istakao da nije moguće sakriti se iza horizonta od raketa protivvazdušnog raketnog sistema S-400 „Trijumf“.\nPrema njegovim rečima, sistem S-400 je dobio kardinalne prednosti uvođenjem raketa dugog dometa sa aktivnom radarskom glavom za navođenje, koja pruža mogućnost gađanja ciljeva iza horizonta.\nOperativni taktički raketni sistem "Iskander M" i lanser S-300 na poligonu Alabino\n„Ako se cilj podigao iznad horizonta, mi smo ga primetili i lansirali raketu, a onda je odjednom cilj ponovo otišao iza horizonta – to ga ipak neće spasiti“, istakao je on.\nGeneralni konstruktor je objasnio da protivavionske rakete sa aktivnim glavama za navođenje omogućavaju ciljanje čak i prilikom odlaska iza radio-horizonta u odnosu na lokator navođenja, što povećava efikasnost i stabilnost rada čitavog sistema.\nZapadne hipersonične rakete nisu problem za ruske sisteme\nZapadne hipersonične rakete ne predstavljaju veliki problem za ruske protivvazdušne raketne sisteme, Rusija može uspešno da ih obara, naveo je Sozinov.\n„Bilo koja hipersonična raketa – i postojeća i ona koja će potencijalno biti napravljena – za nas ne predstavlja problem“, primetio je on.\nKako je naveo, samo povećanje brzine raketa ne nosi značajne neprijatne posledice.\nOn je objasnio da svaka hipersonična raketa može da leti prema cilju maksimalnom brzinom samo na velikoj visini, a prilikom približavanja cilju visina se smanjuje, ulazi u atmosferu i gubi brzinu.\nKonstruktor je naglasio da Koncern „Almaz Antej“ odavno živi u „hipersoničnoj stvarnosti“, budući da skoro sve balističke rakete koje koriste protivvazdušni raketni sistemi kompanije lete hipersoničnom brzinom.\nRanije su Sjedinjene Američke Države objavile da stvaraju program za sopstvene hipersonične rakete čija bi maksimalna brzina leta trebalo da bude 17 maha.\nKoncern „Almaz Antej“ je vodeća ruska kompanija za proizvodnju sistema za borbu protiv svih sredstava vazdušno-kosmičkog napada. Koncern je napravio poznate protivvazdušne sisteme kao što su „Tor“, „Buk“, „S-400“ i drugi.


Vlada Republike Srpske: Usvojen veći broj informacija\nVlada Republike Srpske usvojila je, na 189. sjednici, u Banjaluci Informaciju o realizaciji projekta "Izgradnja fiskulturne sale i prostora uz salu OŠ "Petar Petrović Njegoš", Istočna Ilidža".\nOvlašćuje se ministar prosvjete i kulture Republike Srpske da potpiše ugovor o izvođenju radova sa najpovoljnijim ponuđačem, s ciljem realizacije navedenog projekta.\nZadužuje se Ministarstvo finansija da obezbijedi potrebna sredstva u iznosu od 1.185.485,21 KM sa PDV, za realizaciju projekta "Izgradnja fiskulturne sale i prostora uz salu OŠ "Petar Petrović Njegoš", Istočna Ilidža".\nVlada Republike Srpske donijela je Odluku o usmjeravanju sredstava za izgradnju dječijeg vrtića u Aleksandrovcu, opština Laktaši, u iznosu od 800.000,00 KM, iz sredstava klirinškog duga.\nVlada Republike Srpske usvojila je Informaciju o izradi odgovora Republike Srpske na dodatna pitanja iz Upitnika Evropske komisije za izradu Mišljenja o zahtjevu BiH za članstvo u EU.\nVlada Republike Srpske je saglasna sa odgovorima na dodatna pitanja iz Upitnika Evropske komisije za 6 poglavlja i Ekonomske kriterijume, koja se nalaze u prilogu informacije i čine njen sastavni dio. Riječ je o sljedećim poglavljima: Poglavlje 11 – Poljoprivreda i ruralni razvoj (8 odgovora), Poglavlje 12 – Bezbjednost hrane, veterinarska i fitosanitarna politika (18 odgovora), Poglavlje 13 – Ribarstvo (11 odgovora), Poglavlje 20 – Preduzetnička i industrijska politika (20 odgovora), Poglavlje 24 – Pravda, sloboda i bezbjednost (23 odgovora), Poglavlje 26 – Obrazovanje i kultura (11 odgovora), Radna grupa – Ekonomski kriterijumi (32 odgovora).\nVlada Republike Srpske je saglasna da za odgovore iz ovog zaključka otpočne proces tehničke finalizacije, te zahtijeva da se tehnički finalizovani odgovori dostave na verifikaciju Vladi Republike Srpske prije njihovog upućivanja na prevođenje.\nVlada Republike Srpske usvojila je Informaciju o procesu transformacije JU Dom za djecu i omladinu bez roditeljskog staranja "Rada Vranješević" u Banjoj Luci.\nZadužuje se JU Dom za djecu i omladinu bez roditeljskog staranja "Rada Vranješević" u Banjoj Luci da aktivnosti u procesu transformacije provede u skladu sa predviđenom dinamikom, u najboljem interesu djece, te da o rezultatima redovno obavještava Ministarstvo zdravlja i socijalne zaštite.\nZadužuje se Ministarstvo zdravlja i socijalne zaštite da informiše Vladu Republike Srpske o aktivnostima u procesu transformacije JU Dom za djecu i omladinu bez roditeljskog staranja "Rada Vranješević" u Banjoj Luci.\nProgram "Transformacija institucija i prevencija razdvajanja djece od porodica" se realizuje u partnerstvu Ministarstva zdravlja i socijalne zaštite i UNICEF-a Bosna i Hercegovina, uz finansijsku podršku Evropske unije. Opšti cilj Programa je da se omogući da djeca bez roditeljskog staranja, djeca pod rizikom od razdvajanja od porodica i djeca sa smetnjama u razvoju uživaju ista prava i imaju isti status kao i sva druga djeca.\nU okviru ciljeva ovog Programa, izrađeni su Transformacijski i Operativni plan JU Dom za djecu i omladinu bez roditeljskog staranja "Rada Vranješević" u Banjoj Luci, čiji je cilj smanjenje broja djece bez roditeljskog staranja na rezidencijalnom smještaju, razvijanje novih usluga u sistemu socijalne, porodične i dječije zaštite u Republici Srpskoj, te podrška spajanju djece sa njihovim biološkim porodicama, imajući u vidu najbolji interes djece. Uporedo sa procesom transformacije, aktivno se provode aktivnosti na razvoju hraniteljstva u Republici Srpskoj, koje uz usvojenje i smještaj u ustanovu socijalne zaštite predstavljaju oblike zbrinjavanja djece bez roditeljskog staranja. Promocija hraniteljstva se vrši pod sloganom "Svako dijete treba porodicu".\nUsluge predviđene Transformacijskim i Operativnim planom obuhvataju osnivanje vrtića, uspostavljanje usluge "Predah", osnivanje resursnog centra sa savjetovalištem, prihvatilišta, dnevnog centra, stanovanja uz podršku i uspostavljanje usluge porodični saradnik - stručna služba za podršku porodici.\nRealizacija ovog Transformacijskog i Operativnog plana je planirana za period 2018-2021. godine, o čemu će Vlada Republike Srpske biti informisana od strane Ministarstva zdravlja i socijalne zaštite.\nVlada Republike Srpske usvojila je Informaciju o inicijativi za obilježavanje osam stotina godina samostalnosti Srpske pravoslavne crkve i projektima zaštite, naučne obrade i promocije pokretne srpske kulturno – istorijske baštine.\nZadužuje se Ministarstvo prosvjete i kulture da u saradnji sa Republičkim sekretarijatom za vjere sprovede aktivnosti definisane Programom obilježavanja osam stotina godina samostalnosti srpske pravoslavne crkve za period 2019-2021. godine.\nZadužuju se Ministarstvo prosvjete i kulture, Republički sekretarijat za vjere i Ministarstvo finansija da sukcesivno do 2021. godine obezbijede sredstva za realizaciju planiranih projektnih aktivnosti.\nKako se ne vodi u Informaciji, osim vjerskog, manifestacionog, naučnog i kulturnog obilježavanja same godišnjice uspostavljanja samostalne Srpske crkve, prioritetno i neophodno pokrenuti kapitalne projekte zaštite pokretne kulturno – istorijske baštine srpskog naroda i njegove crkve na prostoru Republike Srpske i Federacije BiH. Time bi samom obilježavanju samostalnosti SPC dali poseban pečat i dokaz o sopstvenoj samosvijesti i odgovornosti prema precima i budućim pokolenjima. Sa pripremama bi se otpočelo u 2018. godini, a jubilarne godine obilježavanja su 2019. i 2020. godina. Predloženo je pet projekata za koje su potrebna finansijska sredstva: Obilježavanje osam vijekova samostalnosti Srpske pravoslavne crkve; Restauracija, konzervacija, digitalizacija i naučna obrada starih srpskih rukopisnih štampanih knjiga sa prostora Republike Srpske i Federacije Bosne i Hercegovine; Restauracija, konzervacija i naučna obrada pravoslanih ikona sa prostora Republike Srpske i Federacije Bosne i Hercegovine; Obilježavanje 500 godina srpske štampe i srpske knjige - Goraždanska štamparija 1519-1523 i Završetak radova na muzejima srpske pravoslavne crkve u manastiru Žitomislić, manastiru Gomionici, Eparhijskom muzeju Zvorničko-tuzlanske eparhije u Bijeljini i Eparhijskom muzeju Zahumsko-hercegovačke i primorske eparhije u Trebinju (kompleks manastira Hercegovačke Gračanice).\nVlada Republike Srpske usvojila je Odluku o davanju saglasnosti za privatizaciju stanova izgrađenih i nabavljenih sredstvima Vlade Republike Srpske u opštini Modriča.\nDaje se saglasnost da se izvrši privatizacija 10 (deset) stanova u svojini Republike Srpske u opštini Modriča koji se koriste za alternativni smještaj izbjeglica i raseljenih lica, a izgrađeni su i nabavljeni sredstvima Vlade Republike Srpske i nalaze se na raspolaganju kod Ministarstva za izbjeglice i raseljena lica.\nPravo otkupa ovih stanova imaju lica za koja je Ministarstvo za izbjeglice i raseljena lica, revizijom, utvrdilo da ispunjavaju uslove za korišćenje ovih stanova po osnovu prava na alternativni smještaj u skladu sa pozitivnim pravnim propisima, a isti su se izjasnili da žele otkup predmetnih stanova.


Strategija za socijalno uključivanje Roma i Romkinja u Republici Srbiji 2016‒2025, dovela je do određenih pomaka u rešavanju problema diskriminacije Roma, ali i pored toga, uočavaju se poteškoće u prevazilaženju predrasuda i pogrešne percepcije u vezi sa pripadnicima romske populacije. Jedna od prepreka je i manjak svesti o diskriminaciji, kao i nepoznavanje mehanizama podrške koji mogu pomoći diskriminisanim osobama, istaknuto je na panel diskusiji „Upoznaj, ne sudi“, održanoj u Novom Sadu, čiji je cilj podizanje svesti o ovom problemu i ohrabrivanje adekvatnog odgovora i prevencije.\nPokrajinski ombudsman prof. dr Zoran Pavlović ukazao je na to da je za prevazilaženje bilo kog oblika diskriminacije prema manjinama potrebno da građani stiču poverenje u institucije i istovremeno da institucije, kao organi javne vlasti, budu svesne da su one tu upravo zbog građana i građanki. „Bitno je da ohrabrimo građane da se obraćaju institucijama. Kako bi mogli da traže odgovarajuću zaštitu, oni pre svega moraju da poznaju svoja prava, kome se sve mogu obratiti za pomoć i da znaju da, uz sve procedure koje treba ispoštovati, u slučaju prijavljivanja bilo kog oblika diskriminacije, podrška neće izostati“, naglasio je Zoran Pavlović.\nKako bi se podigla svest o diskriminaciji nacionalnih manjina, Ministarstvo za rad, zapošljavanje i socijalnu politiku u saradnji sa udruženjem građana Ternipe iniciralo je kampanju „Upoznaj, ne sudi“, koju je podržala Nemačka razvojna saradnja kroz projekat „Inkluzija Roma i drugih marginalizovanih grupa“.\n„U okviru kampanje „Upoznaj, ne sudi“ organizuju se panel diskusije, ali i mnoge druge aktivnosti, poput letnje škole za srednjoškolce, koja je posvećena suzbijanju diskriminacije, zatim različite akcije protiv diskriminacije u deset srednjih škola. Snimljeni su i kratki filmovi, čiji je cilj upoznavanje sa romskom populacijom, suzbijanje diskriminacije i stereotipa“, istakao je na panel diskusiji Petar Antić, menadžer projekta.\nOsim podizanja svesti o diskriminaciji pripadnika nacionalnih manjina i tome kako se ona ispoljava, tokom panel diskusije ukazano je na neprijavljivanje ovakvih slučajeva nadležnim institucijama. Ljiljana Mihajlović, predstavnica Grada Novog Sada, iznela je podatak da se u poslednjih pet godina nijedno lice romske nacionalne manjine nije obratilo lokalnom ombudsmanu u Novom Sadu.\nMedijski dokumentovani slučajevi diskriminacije postoje i oni predstavljaju važan izvor informacija za sve aktere čiji je zadatak prevencija i suzbijanje diskriminacije i unapređenje ljudskih prava. I pored toga, kao razlog nerešavanja određenih slučajeva diskriminacije, navodi se manjak pritužbi nadležnim institucijama i nepoverenje u institucije.\n„Romska zajednica u velikoj meri ćuti i iskazuje nepoverenje prema institucijama. Ne veruju da će se njihov slučaj i rešiti ako prijave problem ili se ne javljaju iz straha. Alijansa protiv diskriminacije Roma, mreža koja obuhvata osam romskih organizacija iz gradova širom Srbije, formirala je ovaj savez koji će se samo time baviti, dakle problemima diskriminacije. Drugi problem je institucionalna diskriminacija koja se dešava u odnosu na kolektivna prava Roma prema Zakonu o slobodama i pravima nacionalnih manjina. Naime institucije zemlje nisu obezbedile mehanizme za zaštitu posebnosti, obezbeđenje kulturne autonomije i službene upotrebe jezika kao što je to slučaj sa drugim nacionalnim manjinama koje imaju svoje zavode za kulturu, štampana glasila na maternjem jeziku i službenu upotrebu jezika čak i u opštinama u kojima po zakonu ne ispunjavaju te uslove“, izjavio je Nenad Vladisavljev, predstavnik Alijanse protiv diskriminacije Roma.\nInformisanost i znanje o pravima, mehanizmima podrške, pomoći koju pružaju institucije i poverenje u njih ključni su za prevazilaženje i suzbijanje diskriminacije prema pripadnicima nacionalnih manjina, zaključili su učesnici panel diskusije.


Ko su kadrovi Nebojše Stefanovića u Blacu?! – Otvoreno\nNaslovnaVestiKo su kadrovi Nebojše Stefanovića u Blacu?!\nRaskol unutar Srpske napredne stranke ne janjeva posle ,,afere“ prisluškivanje koja je ispinovana u prorežimskim medijima, a iza koje je nedvosmisleno označen da stoji tadašnji ministar policije, a sada aktuelni ministar odbrane, predsednik beogradskog odbora Srpske napredne stranke, Nebojša Stefanović.\nKo su rukovodioci Srpske napredne stranke u Blacu bliski Nebojši Stefanoviću?! Reč je o predsedniku Republičke izborne komisije, Vladimiru Dimitrijeviću, Blačaninu koji živi u Beogradu, a koji se nalazi na brojnim funkcijama.Poznavac političkih prklika nam navodi da Dimitrijević gotovo ništa za opštinu Blace nije uradio sem zadovoljenja svojih ličnih, partikularnih interesa.\nSuzana Veljović, poverenik Srpske napredne stranke za Blace, oktroisana je od strane centrale Srpske napredne stranke na ovo mesto. Poznavaoci političkih prilika u Blacu nam navode da je postavljanja upravo na urgeniciju Vladimira Dimitrijevića, koji se pritom nalazio i na mestu podpredsednika opštinskog odbora Stari Grad u Beogradu i da je Dimitrijević u čvrstim vezama sa Nebojšom Stefanovićem.\nIako je Suzani Veljović formalni zadak bio da ubrzo po imenovanju za poverenika ove stranke u Blacu organizuje izbore za opštinski odbor tj. unutarstranačke izbore na nivou Blaca ona to do dan danas nije uradila. Razlog evidentno leži u činjenici što Suzana Veljović nema gotovo nikakvo uporište u narodu, a da kada bi se glasalo direktno za ,,čoveka“ u svom selu sem glasova svojih ukućana ni na jedan glas van toga ne bi mogla da računa.\nVeljovićka u blačkoj čaršiji je prepoznata kao neko kojoj je lični interes isključivo na prvom mestu. Dok je radila Turistička organizacija u Blacu ona je isključivo bila podređena promicija njenih proizvoda o čemu su portali ranije izveštavali. Takođe po gašenju Turističke organizacije Blace u kojoj je radila ćerka pomenute Suzane Veljović se zapošljava usled korona virusa u Kulturnom centru u Blacu na teret budžeta opštine Blace. Postavlja se pitanja kako je došlo do povećanja obima posla u Kulturnom centru usled pandemija korona virusa i samnjenja svih kulturnih dešavanja zaposlenja Veljovićkine čerke i zašto je baš ona zapošljena ponovićemo na teret budžeta tj.svih građana, a ne nečija druga ćerka?!\nČesti su i gafovi Suzane Veljović poput onog da je paleontološko nalazište u selu Prebreza gde su pronađeni fosili dinosaurusa poreklom iz 13.veka.\nVučić BRANI bageristu koji je hteo da gazi ljude: To je njegovo USTAVNO pravo!


RTCG - Radio Televizija Crne Gore - Nacionalni javni servis :: Ekonomija :: Usvojen set bankarskih zakona\n02. 12. 2019. 13:08 >> 13:14 0\nUsvojen set bankarskih zakona\nSkupština je danas usvojila set bankarskih zakona, kojima se omogućava primjena novih bankarskih standarda usmjerenih na jaču kontrolu banaka i dodatno smanjenje rizika u tom sektoru.\nPoslanici su usvojili zakone o kreditnim institucijama, sanaciji kreditnih institucija, zaštiti depozita, kao i izmjene i dopune Zakona o stečaju i likvidaciji banaka.\nZakonskim rješenjem omogućiće se primjena novih bankarskih standarda usmjerenih na jačanje kapitalnih zahtjeva za banke, formiranje okvira za nove regulatorne zahtjeve u vezi sa likvidnošću, kao i dodatne kapitalne zahtjeve za finansijske institucije od sistemskog značaja.\nZakonom o kreditnim institucijama se, između ostalog, uređuju mjere iz nadležnosti organa za superviziju kreditnih institucija koje obuhvataju pitanje planova njihovog oporavka, obezbjeđivanja finansijske pomoći u okviru grupe kreditnih institucija i supervizijske mjere rane intervencije.\nZakonom o sanaciji kreditnih institucija predviđeno je osnivanje sanacionog fonda koji će se na godišnjem nivou finansirati novcem kreditnih institucija. Taj novac će se, kako je objašnjeno, koristiti u postupku eventualne sanacije banaka.\nOsnovni cilj Zakona o zaštiti depozita je zaštita deponenata od gubitka depozita ili dijela depozita, kada nastupi zaštićeni slučaj. Sistem za zaštitu depozita djeluje efikasno i u zadatim rokovima obavlja isplatu garantovanog depozita, čime doprinosi očuvanju povjerenja deponenata u kreditne institucije, a time daje poseban doprinos očuvanju stabilnosti bankarskog i ukupnog finansijskog sistema.\nZakonom je definisan nastanak zaštićenog slučaja, zaštićeni depoziti, depoziti isljučeni iz sistema zaštite, garantovani depozit i iznos garantovanog depozita, pravo na isplatu garantovanog depozita i pravo na isplatu garantovanog depozita u posebnim slučajevima.\nIzmjenama i dopunama Zakona o stečaju i likvidaciji banaka taj tekst je usaglašen sa rješenjima iz Zakona u kreditnim institucijama u dijelu kojim se na novi način uređuje korporativno upravljanje u kreditnim institucijama. Pored toga, predlaže se i da se u važećem Zakonu o stečaju i likvidaciji banaka preciziraju odluke koje, zbog njihove važnosti, u postupku stečaja i likvidacije banaka donosi Savjet CBCG.\nAbazović pozdravio odluku DF-a o prekidu bojkota\n27. 07. 2021. 4\nKomisija sprema odgovor na novi talas\n27. 07. 2021. 8


Vrednost klika mišem - Veselin Jevrosimović\nJedna se vest iz sveta informacionih tehnologija ovih dana našla u svim medijima bez obzira na vrstu i temu – od televizijskih i radio stanica, preko stručnih časopisa, lajfstajl magazina i dnevne štampe, do blogova i foruma. Naime, softverski gigant Microsoft je ponudio 44,6 milijardi dolara u novcu i deonicama za kupovinu servisa Yahoo, poznatog portala i pretraživača Interneta. Ako znamo da je ukupan zbir svih dosadašnjih privatizacija u Srbiji samo delić ovog iznosa, a da se radi o kompaniji koja posluje isključivo putem Interneta, postavlja se pitanje u čemu je tolika vrednost jedne „dot kom“ firme koja je nastala kao hobi dvojice studenata (doduše na doktorskim studijama) i koja na tržištu postoji tek nepunih 15 godina.\nNajjednostavniji odgovor glasi da Microsoft dobija priliku da se ozbiljnije takmiči sa Googleom pošto je Yahoo daleko popularniji od njihovog Windows Live (MSN) portala, kupuje brojne patente i sadržaje koje poseduje Yahoo i rešava se jednog od konkurenata u borbi za novac od Internet oglašavanja. Iako potpuno tačne i precizne, narečene činjenice većini čitalaca ne nude dovoljno jasan odgovor o razlogu za astronomsku sumu i „prašini“ koja se oko ove ponude podigla. Da bismo razumeli suštinu dešavanja, neophodno je da znamo da će u budućnosti Internet biti glavni IT resurs, odnosno da će se informacije nalaziti na mreži umesto na personalnim računarima ili lokalnim serverima. To u praksi, grubo govoreći, izgleda ovako – umesto da programe instalirate i pokrećete sa svog kompjutera, iznajmljivaćete ih kao servis i koristiti direktno sa Interneta, a sve lične i poslovne podatke takođe ćete, umesto na hard disku, da čuvate na nekom od servera negde na Mreži. Za pokretanje aplikacija i pristup podacima moći ćete da koristite ma koji uređaj koji ima pristup Internetu, bilo da je reč i računaru, PDA aparatu, mobilnom telefonu, konzoli ugrađenoj u avionsko sedište itd. Ovo, naravno, daje ogromnu slobodu svakom pojedincu i kompaniji, ali i donosi ogromne zarade onima koji budu nudili pomenute servise. Google je najdalje otišao u pripremi za ovakvu IT budućnost (premda i njih čekaju brojni izazovi i korekcije pravca razvoja), pa ga Microsoft doživljava kao ozbiljnu pretnju. Drugi veliki razlog za hrabru ponudu su tržište Internet oglašavanja i novi mediji koji polako preuzimaju primat od klasičnih elektronskih i štampanih izdanja. Samo na prostoru severne Amerike na Internet marketing potroši se više od 20 milijardi dolara godišnje. Zbog toga se konkurenti bore za svakog oglašivača i svaki klik mišem koji načine posetioci.\nIz Yahooa je prvobitno stigao odgovor da je Microsoft ponudu dao samoinicijativno bez njihovog zahteva, ali je nisu eksplicitno odbili kao što su to činili u nekoliko prethodnih navrata. Kasnije su najavili da kod njih postoji interesovanje za spajanje sa kompanijom Bila Gejtsa, ali da žele da pruže mogućnost i drugim ponuđačima da se oglase. Da bi dodatno odobrovoljio Yahoo, Stiv Balmer, slavni direktor Microsofta, je u četvrtak izjavio da u slučaju preuzimanja neće gasiti brend Yahoo, odnosno da će on „nastaviti da živi“. Neki analitičari smatraju da je ovaj potez izuzetno rizičan za Microsoft koji bi mogao da propadne u slučaju da im se uloženi novac ne vrati u skladu sa očekivanjima, bez obzira što, prema Balmerovim rečima, spajanje donosi milijardu dolara godišnje uštede samo na održavanju sistema. Celokupna javnost u momentu kada ovaj tekst nastaje i dalje čeka odgovor.\nTagovi: Microsoft, PDA, Yahoo


RUSKI NAUČNIK ŠOKIRAO SVET: Postoje zdravi nosioci virusa korona - Samo ovako se razvija kolektivni imunitet | WebTribune\nпетак, 19 фебруар, 2021\nRada Trajković: Vučić od Zapada dobio podršku da završi priznavanje Kosova – “Srpska lista” stvorena da sprovede predaju\nAFP: SPC izabrala novog patrijarha bliskog vlastima, iako se u jednom trenutku protivila Vučićevoj ideji o razmeni teritorije u cilju rešavanja kosovskog pitanja\nNova muka za vozače u Srbiji: Više od 100.000 vozila neće moći da prođe tehnički pregled\nPismo Srpkinje iz Vašingtona: Priča moje majke je kao “Dara iz Jasenovca” – Gledala je ubijanje beba\nZaposleni u Vatikanu od sada rizikuju otkaz ukoliko odbiju da se vakcinišu protiv koronavirusa\nČetvorodnevno ratovanje Poljske na manevrima okončano je potpunim porazom\nŠokantan adut Srbije: Ako Priština krene, pet zemalja je spremno\nHome ŽIVOT RUSKI NAUČNIK ŠOKIRAO SVET: Postoje zdravi nosioci virusa korona – Samo ovako se razvija kolektivni imunitet\nPosted date: април 20, 2020 In: ŽIVOT\nRuski naučnik iznenadio je svet tvrdnjama koje su odavno poznate ali ih političari ne poštuju kako bi zaradili političke poene a u suštini su štetni za narod i privredu. Očigledna primena ovih pravila uspešno se primenjuju u Švedskoj bez karantina.\nVirusolog, akademik Ruske akademije nauka Feliks Jeršov izjavio je da postoje „zdravi nosioci“ virusa korona, koji u osnovi „rade ono što treba da radi vakcina“.\nVirusolog takve pacijente nije nazvao asimptomatskim, već „zdravim nosiocima“ infekcije, koji „sami ne boluju, ali prenose viruse i inficiraju okolinu“.\nPrema rečima Jeršova, „takvih ima mnogo — 50 odsto ’zdravih nosilaca‘ infekcije u Rusiji su, u suštini, mladi ljudi i deca“.\n„Razvija se kolektivni imunitet i kada 70 odsto stanovništva stekne antitela, zaustaviće se porast broja obolelih. Taj proces je veoma dobro poznat među virusnim infekcijama“, izjavio je Jeršov.\nOn je istovremeno istakao da to ne eliminiše potrebu da se poštuju preventivne mere.\n„Potrebno je da se održavaju stroge mere kontrole. One su već doprinele da se smanji broj obolelih, koji nema eksplozivni karakter. Ljudi moraju češće da peru ruke, a za obolele od korone obavezno je nošenje maski. Zdravim osobama su maske potrebne kako bi se umirili“, istakao je virusolog.\nAkademik Ruske akademije nauka Sergej Nedospasov juče je izjavio da može doći do drugog talasa pandemije virusa korona ukoliko naučnici u bliskoj budućnosti ne uspeju da naprave vakcinu protiv tog virusa.\nPrema poslednjim podacima, broj obolelih u Rusiji virusom korona dostigao je 47.121, a najveći broj zaraženih je u Moskvi.\nZa poslednja 24 časa u Rusiji je potvrđeno 4.268 slučajeva infekcije kovid 19 u 76 regiona, od čega je 1.935 (45,3 odsto) osoba bez simptoma.\nNEPOZNATA ISTORIJA: Tri nemačka generala koji su slavno ratovali za Rusiju u 19. veku


Održana promocija knjige “Promena izbornog sistema Srbije” - Opseg\nAktuelno Održana promocija knjige "Promena izbornog sistema Srbije"\nU susret predsedničkim i parlamentarnim izborima održana promocija knjige “Promena izbornog sistema Srbije” autora, magistra politikologije na Fakultetu političkih nauka u Beogradu i predsedničkog kandidata koalicije Patriotski blok, Boška Obradovića.\nNa promociji knjige govorili su autor Boško Obradović, profesor na Fakultetu političkih nauka Milan Jovanović i recenzent knjige i docent na Fakultetu političkih nauka Dušan Vučićević.\nKnjiga se prema rečima autora Boška Obradovića oslanja na znanja stečena na master studijama na Fakultetu političkih nauka i iskustvu koje je stekao kroz bavljenje politikom.\n” Tema naizgled deluje da nije aktuelna i da nije najvažnija tema kojom bi trebalo da se bavimo u susret izborima ili uopšte u svim aktuelnim našim krizama i problemima. Međutim, definitivno je tema koja, veoma utiče na kvalitet demokratije i na kvalitet političkog sistema uopšte, ” rekao je autor o temi svoje osme objavljene knjige.\nKnjiga nosi isti naziv kao i master rad kojim je Boško Obradović magistrirao, istakao je profesor na Fakultetu političkih nauka Milan Jovanović. On knjigu ocenjuje kao dobar, sistematičan, školski i vanserijski dobro urađen akademski tekst koji sistematizuje znanja o izbornom sistemu.\n“Njen sadržaj je postavljen tako da oni koji se bave izborima ili o njima žele da se informišu, na jedan pristupačan način mogu da uđu u materiju sa aspekta šta ne valja u našem izbornom sistemu i šta bi i kako trebalo menjati,” rekao je profesor na Fakultetu političkih nauka Milan Jovanović.\nKada je reč o predstojećim izborima profesor Jovanović objasnio je da će pojedinci, tačnije šest i po miliona birača, u nedelju kroz individualne odluke formirati kolektivnu odluku kojom će suverenitet preneti na nesrazmerno mali broj ljudi u Narodnoj skupštini.\n“Političari izborni sistem vide kroz prizmu koristi, politikolozi tragaju za nekom formulom kako bi izborni sistem bio što demokratskiji, reprezentativniji, slobodniji,” dodao je profesor Jovanović i zaključio da bi bilo dobro da imamo veći broj političara koji stiču znanje o politici na fakultetu.\nDocent na Fakultetu političkih nauka i recenzent knjige, Dušan Vučićević izneo je činjenicu da je poslednji ozbiljniji pokušaj reforme izbornog sistema u Srbiji bio pre više od deset godina.\n“Naš model sa zatvorenom izbornom listom i jednom izbornom jedinicom se vrlo retko koristi, ekstreman je neefikasan. Ima brojne nedostatke,” rekao je docent Vučićević o našem izbornom sistemu.\nKada su u pitanju predstojeći izbori, mere za unapređenje izbornih uslova, proistekle iz dva međustranačka dijaloga, rezultirale su kompleksnijim zakonodavnim i institucionalnim okvirom za sprovođenje izbora, ali u praksi nisu doprinele rešavanju gorućih problema izbornog procesa, ocenila je Posmatračka misija Crte.\nPrethodni tekstОтишао си, нисмо рекли збогом…\nSledeći tekstМалодушно лицемерство студената и канцерогени активизам младих\nBojan Perc - March 24, 2022 0\nКарта са местима бомбардовања (извор: Картографија) У ноћи 24. марта 1999. године, први пројектили...


Beta 14. marta 2021. 14:10\n(Dragan Blagojević, dopisnik Agencije Beta) U internoj analizi Evropskog parlamenta (EP) se ocenjuje da je „put ka sveobuhvatnom sporazumu Beograd-Priština pun prepreka“.\nRazlozi za to su su „od unutrašnjepolitičke situacije na obe strane, do dvosmislenih i nepodudarnih očekivanja od sporazuma o uredjivanju odnosa“, piše u tekstu analitičkog tela EP, u koji je uvid imala agencija Beta.\nNavodi se i da je izostanak napretka tih pregovora posledica i „nedostatka usaglašenosti i komunikacije izmedju Amerike i Evropske unije“.\n„Dok je za Kosovo konačan cilj jasan, a to je da Srbija prizna kosovsku državnost, Srbija normalizaciju odnosa tumači kao ‘ekonomsko uredjivanje’ i otud je jako malo prostora da se ode dalje od toga“, navodi se u analizi EP.\nPredočava se da je „za Srbiju priznavanje kosovske nezavisnosti ‘crvena linija’ preko koje bi teško mogla da predje“.\nU tekstu EP je ocenjeno da podrška koju za ZSO mora da pruži i Ustavni sud Kosova, „isključuje strahovanja da bi se SZO mogla pretvoriti u autonomnu oblast nad kojom centralna vlast (Kosova) ne bi imala istinski nadzor“.\nIstovremeno se navodi mišljenje pravnih stručnjaka u Prištini da je formiranje ZSO medjunarodna obaveza koju Kosovo mora ispuniti.\n„Da bi Kosovo postalo član UN, potrebno je da Savet bezbednosti UN to izglasa i da dobije saglasnost dve trećine članova Generalne skupštine UN, što Kosovo dosad nema“, primećuje se u internom dopisu EP.\nUz ocenu da je u pregovorima Beograd-Priština uz posredovanje EU postignut izvestan napredak u okviru Briselskog sporazuma, u analizi se napominje da se „rasprava u EU pomera od ‘zamora od proširivanja’ ka dubljem ‘protivljenju prijemu novih članica’, što pokazuje da u nekim članicama Unije jača tvrdji stav prema proširivanju“.\n„Srbija takodje traži da se kaže da li je članstvo u EU realističan cilj“, zaključuje se u internom dokumentu EP, u kojem piše i da predsednim Srbije Aleksandar Vučić postavlja pitanje o tome „da li Evropska unija želi da vidi Srbiju kao svoj deo ili ne.., iako mi ne vidimo alternativu tom putu, mada smo na njemu već 20 godina koliko i jedino još Turska toliko čeka“.


Predsjednik Čubrilović: Vojska odbranila narod i sačuvala Republiku Srpsku | NSRS\nPredsjednik Čubrilović: Vojska odbranila narod i sačuvala Republiku Srpsku\nPredsjednik Narodne skupštine Republike Srpske Nedeljko Čubrilović čestitao je, u ime Narodne skupštine i svoje ime, komandantu Trećeg pješadijskog (Republika Srpska) puka Oružanih snaga Bosne i Hercegovine brigadiru Milanu Radojčiću, oficirima, podoficirima i vojnicima 12. maj, Dan Vojske Republike Srpske i Trećeg pješadijskog (Republika Srpska) puka koji baštini tradiciju Vojske Republike Srpske.\n„Imajući u vidu istorijsku ulogu Vojske Republike Srpske u odbrani slobode i prava na postojanje srpskog naroda, koji su bili ozbiljno ugroženi u proteklom odbrambeno-otadžbinskom ratu, ovom prilikom, svi zajedno, moramo odati poštu hrabrim srpskim oficirima i vojnicima koji su najzaslužniji za očuvanje Republike Srpske“, naveo je predsjednik Čubrilović u čestitki.\nPredsjednik parlamenta je istakao da se obilježavajući Dan Vojske Republike Srpske sa najvećim poštovanjem i uvažavanjem moramo sjetiti više od 23 hiljade stradalih boraca Vojske Republike Srpske, koji su u temelje Republike Srpske ugradili svoje živote, te odati priznanje ratnim vojnim invalidima koji su, u odbrani svog naroda, dali veliku žrtvu.\n„U uslovima opšte ugroženosti bezbjednosti i elementarnih prava srpskog naroda u tadašnjoj Bosni i Hercegovini, odluka Narodne skupštine Republike Srpske, donesena 12. maja 1992. godine, kojom je formirana Vojska Republike Srpske, bila je istorijska, ustavna i spasonosna jer je naša vojska odlučno odbranila narod i omogućila mu dostojan život u slobodi, u Republici Srpskoj i dejtonskoj Bosni i Hercegovini“, naglasio je predsjednik Čubrilović.\nPredsjednik Narodne skupštine Republike Srpske je naveo da pripadnici Trećeg pješadijskog (Republika Srpska) puka Oružanih snaga BiH imaju pravo i obavezu da baštine tradiciju hrabre srpske vojske i da budu garant mira i stabilnosti cijele zemlje.


Mihajlović: Opozicija ima šizofrene stavove o Kosovu - Kosovo Online\nMihajlović: Opozicija ima šizofrene stavove o Kosovu\n14. Oktobar 2021. • 17:02\nMinistarka rudarstva i energetike Zorana Mihajlović optužila je danas opoziciju u Srbiji da ima šizofrene stavove o događajima na Kosovu i da pokazuje "pogubnu neodgovornost" po pitanju vitalnih interesa države i građana.\n"Šizofrena politika opozicije posebno se ogleda u politikantskim napadima na predsednika (Aleksandra) Vučića kada su u pitanju aktuelna dešavanja na Kosovu i Metohiji. Dok deo kritičara Vučiću zamera i sam odlazak u Rašku, a razgovor sa kosmetskim Srbima osuđuje kao ‘potpalјivanje požara’, drugi prizivaju oružane sukobe i neodgovorne poteze usmerene ka nasilјu", navela je Mihajlović u pisanoj izjavi.\nIstakla je da opozicija radi po sistemu "što gore to bolje" u trenutku kada je jedinstvo potrebnije nego ikada.\nZorana Mihajlović Kosovo opozicija Srbija\nKako ovu nije sramota?\nStefanović: Sramota je što Đilas i drugi iz opozicije nisu uz svoj narod na Kosovu i Metohiji\nPotpredsednik Vlade i ministar odbrane Nebojša Stefanović kritikovao je lidera Stranke slobode i pravde Dragana Ðilasa i druge vođe opozicije koji ne podržavaju politiku srpskih vlasti kada je reč o trenutnim tenzijama na severu Kosova i Metohije, prenosi Tanjug.\nStarović: Jeremić nema kredibilitet da kritikuje spoljnu politiku Srbije\nPetković: Borko Stefanović uzalud obmanjuje, lično doveo do ove situacije sa registarskim tablicama


Odbrana komšiluka na Dorćolu tokom policijskog časa - Mašina\nMašina 29.04.2020. 29.04.2020.\nFoto: Ksenija Stevanović / Vratimo trolu 28 / Facebook\nU delu beogradskog Dorćola je sinoć u toku policijskog časa održan protest građana i građanki zbog nastavka izgradnje trolejbuske mreže kojoj se ovaj komšiluk protivi a koja se poslednjih dana postavlja tokom policijskog časa kada je većini ljudi zabranjeno kretanje.\nGrupa građana i građanki okupljena oko udruženja „Komšije sa Drorćola“ izašla je na ugao ulica Žorža Klemansoa i Venizelosove kako bi izrazili nezadovoljstvo jer su radovi, protiv kojih su i ranije protestovali, nastavljeni u toku vanrednog stanja kada je na snazi zabrana kretanja za stanovništvo.\nKako se navodi u saopštenju „Komšija sa Dorćola“, koje je preneo Insajder:\nRadovi u ovom delu Beograda obavljaju se isključivo u toku zabrane kretanja, a stanari danima pokušavaju da nadležnima ukažu na brojne nepravilnosti. Sve je kulminiralo 27. aprila kada je firma ATM BG d.o.o. u Venizelosovoj i ulici Žorža Klemansoa nastavila građevinske radove odmah po početku policijskog časa, i nastavila ih tokom noći.\nDok su ranije stanari ovog kvarta izlazili na ulicu i sprečavali nastavak radova sa kojima se ne slažu i za koje smatraju da predstavljaju kršenje zakona, sada su „bili onemogućeni u obavljanju svoje građanske dužnosti“ jer je u toku bio policijski čas. Kako javlja Insajder, na molbe policiji da izađe i izvrši uviđaj, građani su upućeni na Građevinsku inspekciju, koja nije odgovarala na telefonske pozive.\nKako su radovi nastavljeni i tokom noći, buka nekoliko bagera i više desetina radnika, uglavnom bez maski, često zbijenih na malom prostoru, postala je nepodnošljiva i stanari su reagovali negodovanjem sa svojih terasa i prozora. Nakon toga se pojavilo nekoliko policijskih vozila sa uključenim rotacionim svetlima, praćeno grupama ljudi u civilnoj odeći, i stalo u zaštitu izvođača radova. Stanari su odgovorili još jačim protestom, a policija je ostala da, poput privatnog obezbeđenja, sačeka rano jutro i kraj radova, navodi se u saopštenju „Komšija sa Dorćola“.\nPredsednik Opštine Stari Grad Marko Bastać je na svom tviter profilu objavio da su nadležni sa te opštine izvođačima dostavili obaveštenje da prekinu radove nakon čega su na ulicu izašli i građani da se bune.\nNa društvenim mrežama su objavljeni brojni snimci sa lica mesta na kojima se vidi da policija nije intervenisala već je pozivala građane da se povuku sa ulice jer krše policijski čas, što su građani i učinili kada je mehanizacija obustavila radove.\nUdruženje „Komšije sa Dorćola“ podseća da su u novembru prošle godine započeli protest jer su bili nezadovoljni izvođenjem radova na postavljanju trolejbuske mreže zbog, kako kažu u saopštenju, brojnih nezakonitih radnji, tehničkih nedostataka i netransparentnog postupanja, kako Grada Beograda, kao investitora, tako i angažovanog izvođača radova, ATM BG doo.\nProtesti za počeli zbog negodovanja stanara zbog odluke o izmeštanju trolejbusa sa Trga republike i Studentskog trga do postojećeg depoa u Dobračinoj i Dunavskoj ulici, čime bi došlo do zakrčenja njihovih ulica jer bi, kako je ranije rečeno „tuda prolazilo 89 trola na sat, odnosno jedno vozilo na 45 sekundi“.\nTada je gradski urbanista Marko Stojčić održao sastanak sa predstavnicima stanara i stanarki iz ovog dela beograda, ali dogovor nije postignut. Udruženje građana „Komšije sa Dorćola“ apeluje na sve koji se osećaju pogođenim ovim kršenjem zakona, morala i razumnog ponašanja u uslovima pandemije Covid-19 da prošire vest i učine sve što je u svojoj moći, pri tome sami ne kršeći zakone jedine države koju imamo, da se spreči nastavak radova.\nTags beogradKomšije sa Drorćola\nAmnesty International: u Srbiji široka rasprostranjenost diskriminacije Mašina 29.03.2022.


APC/CZA sa evakuisanima iz Obrenovca u osnovnoj školi u Bariču - više od 170 azilanata iz obrenovačkog Hotela Tent koji je poplavljen - Centar za zaštitu i pomoć tražiocima azila / Asylum Protection Center\nNapori Komesarijata su evidentni na terenu. Nadamo se da će krizni štab reagovati što pre a do sada je navjeću pomoć azilantima pružila lokalna mesna zajednica Barič, lokalna ambulanta u Bariču i Dom zdravlja Obrenovac kao i građani Bariča koji su samoinicijativno ponudili pomoć i podršku.\nSvi su sada u istom problemu i to je jasno i jednima i drugima, nevreme ne bira i samo zajedno se može prevladati strašno nevreme koje je zadesilo zemlju. Prema nezvaničnim informacijama, dobili smo obaveštenje da je jedna osoba preminula u blizini Hotela Obrenovac ali se ne zna ko je u pitanju. Sada je na policiji da utvrdi šta se zaista desilo i da li je ta infromacija tačna. Mi nikakvih zvaničnih saopštenja nismo dobili a svi sa spiska Hotela iz Obrenovca su prema uveravanjima uprave centra smešteni u osnovnoj školi u Bariču.\nKo je na mreži: 1459 gostiju i nema prijavljenih članova\nVi ste ovde: Početna strana APC/CZA sa evakuisanima iz Obrenovca u osnovnoj školi u Bariču - više od 170 azilanata iz obrenovačkog Hotela Tent koji je poplavljen


U POVERENJU: Feng shui metode za privlačenje novca!\nFeng shui metode za privlačenje novca!\nFoto: twobee / freedigitalphotos.net\nZa početak, u delovima stana u kojima najčešće obavljate poslove vezane za finansije koristite žive boje - područje novca naglašava se zelenom i ljubičastom. Ljubičasta je boja bogatstva, a zelena rasta i vitalnosti...\nNa primer, u kuhinju stavite činiju s grožđem, mešanim belim i crnim koje će zapravo imati upravo dve boje novca, a van sezone dobro će poslužiti i neka lepa replika od stakla ili obojenog drveta.\nGlavni savet feng shui-ja vezan za novac je - pažljivo rukujte novcem. Nemojte imati zgužvane novčanice, sitniš rasut na sve strane i račune razbacane po raznim fijokama. Neka vam novčanice budu uredno složene, račune stavite u futrole živih boja ili lepe koverte, a držite ih na levoj strani pisaćeg stola - to je mesto novca u radnom prostoru, prenosi „metroportal".\nNe zaboravite još jednu važnu stvar - novac je vrsta energije koju trebamo imati i omogućiti joj protok. Svako veče provedite par minuta u zahvalnosti za sve što imate i razmišljajući šta ćete pokloniti drugima. Što ste zahvalniji za ono što imate, dolaziće vam više novca, a poklanjanjem novca ili vremena drugima osiguravate dobar protok energije.


Kremlj: Putin i Trump dogovorili razvijanje odnosa 'na konstruktivnim osnovama'\nTrump u Ovalnom uredu razgovara telefonom sa Putinom, Bijela kuća\nPredsjednici Rusije i Sjedinjenih Američkih Država Vladimir Putin i Donald Trump dogovorili su danas da dvije zemlje razvijaju odnose na "konstruktivnim, jednakim i uzajamno korisnim osnovama", saopštio je Kremlj.\nTrump i Putin su razgovarali o nizu međunarodnih pitanja i založili se za "uspostavljanje prave koordinacije u djelovanju SAD-a i Rusije kako bi se porazila Islamska država Iraka i Levanta (IDIL) i druge terorističke grupe u Siriji".\n"Naglašen je značaj obnavljanja uzajamno korisnih trgovinskih i ekonomskih veza između poslovnih zajednica dvije zemlje, što dalje može podstaći napredak i stabilan razvoj bilateralnih odnosa", naveo je Kremlj.\nPredsjednici SAD i Rusije su u prvom telefonskom razgovoru od kada je Trump položio zakletvu 20. janaura, razmotrili borbu protiv terorizma, situaciju na Bliskom istoku, arapsko-izraelski sukob, situaciju oko iranskog nuklearnog programa i na Korejskom poluostrvu, kao i krizu u Ukrajini.\n"Dogovoreno je da ustanove partnersku saradnju u svim ovim i ostalim oblastima", naveo je Kremlj.\nU saopštenju se navodi da je Trump tražio da se prenese njegova želja za "sreću i napredak ruskog naroda", navodeći da u ljudi u SAD imaju simpatije za Rusiju i njene građane, dok je Putin naglasio da Rusi imaju slična osjećanja prema Amerikancima.\nPredsjednici SAD-a i Rusije dogovorili su se da održavaju redovne lične kontakte.\nRazgovor dvojice lidera trajao je oko 45 minuta, prenosi Reuters, pozivajući se na visokog činovnika u američkoj administraciji.\nPortparol Bijele kuće Sean Spicer napisao je ranije na Twitter nalogu da Trump, nakon razgovora sa njemačkom kancelarkom koji je trajao 45 minuta, razgovara telefonom predsjednikom Rusije, trećim od pet lidera.\nSpicer je objavio fotografiju na kojoj se vidi da Trump razgovara telefonom, a oko njegovog stola sjede i stoje potpredsjednik SAD Mike Pence, šef kabineta američkog predsjednika Reince Priebus, savjetnik za nacionalnu sigurnost Michael Flynn i savjetnik za strateška pitanja Stephen Bannon.\nRanije danas američki predsjednik razgovarao je sa njemačkom kancelarkom Angelom Merkel i premijerom Japana Šinzom Abeom.\nTrump je prihvatio poziv kancelarke Merkel da prisustvuje Samitu G20 u Hamburgu u julu ove godine.\nMerkel i Trump su se saglasili u telefonskom razgovoru oko "fundamentalnog značaja" NATO-a, kao i da sve članice Alijanse moraju da "plate svoj dio" troškova kolektivne sigurnosti, navodi se u zajedničkom saopštenju.\nIstovremeno, francuski predsjednik Francois Hollande upozorio je večeras američkog kolegu Donalda Trumpa da Sjedinjene Države ne odu u "izolacionizam", pozivajući ga na poštovanje principa "prijema izbjeglica", saopštila je Jelisejska palata.\n"Hollande je tokom telefonskog razgovora upozorio na ekonomske i političke posljedice protekcionističkog pristupa", navodi se u saopštenju i dodaje da je predsjednik Francuske rekao da je izolacionizam "odgovor koji ne daje nadu".


Porasle prevare u digitalnom plaćanju | Novine Toronto\nRast digitalnih plaćanja tokom pandemije korona virusa podstakao je prevare širom sveta u vrednosti više milijardi dolara, pokazala je studija Javelin Strategy &amp Researć i komapanije SAS. Istraživano je na koji način su digitalna plaćanja plodno tle za prevare i finansijski kriminal, kao i koji se koraci moraju preduzeti da bi se stanje popravilo.\n"Tokom perioda zaključavanja zbog pandemije virusa korona i socijalnog distanciranja, mobilne aplikacije i onlajn kanali pružali su usluge od vitalnog značaja. Potreba za kupovinom preko interneta i beskontaktnim plaćanjem doneli su rekorde u digitalnoj trgovini", navodio se u saopštenju SAS-a.\nOcenjeno je da je ogromna digitalna promena pružila spas u doba krize, ali da je rast prevara bio 35 odsto.\n"Uticaj ovog talasa prevare oseća se na razne načine zbog ubrzanog širenja primene digitalnog plaćanja širom sveta", rekao je potpredsednik globalnog odeljenja za prevare i bezbednost u SAS-u Stju Bredli.\nStudija je obuhvatila dvadeset zemalja iz Severne i Južne Amerike, Evrope, Afrike i regiona Azije i Pacifika.\nUtvrđeno je da digitalna plaćanja predstavljaju rastući rizik i da, iako se tehnologije plaćanja razlikuju u različitim delovima sveta, trendovi prevara pokazuju značajne sličnosti bez obzira na lokaciju.\n"Česte su i prekogranične prevare. Kriminalci dele informacije brže nego institucije i to im daje prednost", ukazali su stručnjaci SAS-a i dodali da su digitalne prevare češće i sofisticiranije.\nPo njihovoj proceni, organizacijama koje pružaju finansijske usluge neophodna je složena tehologija i analitičke sposobnosti da bi u realnom vremenu otkrivale pretnje koje se preklapaju.\n"Automatske aktivnosti i menadžment predviđanja slučajeva temeljen na veštačkoj inteligenciji i mašinskom učenju mogu da pomognu u smanjenju oslanjanja u praćenju prevara i povećanju efikasnosti", smatraju stručnjaci SAS-a.\nNa virtuelnoj konferenciji "Beyond Tomorronj", koju organizuje SAS, jedan od ključnih panela 24. novembra biće posvećen pitanjima prevara.


Nove preporuke Vlade Srbije vezane za vanredne mere\nSremska Mitrovica – Vlada Srbije preporučila je danas nove mere racionalizacije potrošnje energije i energenata u uslovima ekstremno niskih temperatura.\nVlada Srbije preporučila je Ministarstvu prosvete i nauke da do 17. februara obustavi rad u svim obrazovnim ustanovama koje su u nadležnosti tog ministarstva.\nVlada takođe preporučuje svim energetskim subjektima da upute poziv svim potrošačima da racionalizuju potrošnju energije i energenata, kako bi se stvorile uštede i sprečilo eventualno uvođenje ograničenja isporuke, saopštila je vladina Kancelarija za saradnju s medijima.\nLoklanim samoupravama se preporučuje da donesu odluke o racionalnoj upotrebi električne energije za javnu rasvetu, svetleće reklame i panoe, i da potrošnju električne energije za te namene svedu na najmanji mogući nivo.\nVlada Srbije preporučuje organima državne uprave, sudovima, privrednim društvima i drugim pravnim licima, javnim preduzećima, ustanovama kulture i sporta da razmotre mogućnost da se dva neradna dana za Dan državnosti 15. i 16. februar spoje sa vikendom, tako da i petak 17. februar bude neradni dan.\nVlada je preporučila ove mere na osnovu analize energetske situacije u zemlji i činjenice da izrazito niske temperature ozbiljno ugrožavaju energetski sistem i snabdevanje energijom i energentima u Srbiji.\nNajsiromašniji neće plaćati struju za februar – Preti li restrikcija?


Iako IPARD ne pripada direktno programima EU, kao svi dole navedeni programi, važno je istaći pomoć Evropske unije Srbiji u njenom nastojanju da se uskladi sa poljoprivredom kao jednom od najvažnijih politika EU.\nPoljoprivreda u Srbiji dobila je više od 150 miliona evra od 2007. do 2014. godine. Za period 2014.-2020. IPARD (program pretpristupne pomoći u oblasti poljoprivrede i ruralnog razvoja) je vodeći program EU za poljoprivredu koji Srbiji donira 175 miliona evra dopunjeno sa dodatnih 55 miliona evra nacionalnog sufinansiranja. Primaoci ovog ukupnog iznosa od 230 miliona evra su direktno poljoprivrednici.\nŠta podržava? Srbija je odlučila da sprovede sledećih šest mera u okviru programa IPARD:\nmera 1 - „Ulaganja u fizičku imovinu poljoprivrednih gazdinstava“ pomaže farmama da ulažu u zgrade ili tehnologije;\nmera 3 - „Ulaganja u fizičku imovinu koja se tiču prerade i stavljanja u promet poljoprivrednih i ribarskih proizvoda“ obuhvata projekte u kompanijama za preradu hrane radi ispunjavanja EU bezbednosnih i ekoloških standarda;\nmera 4 - „Ekološki orjentisana i organska poljoprivreda“;\nmera 5 - „Implementacija lokalnih razvojnih strategija - LEADER pristup“ finansira lokalne akcione grupe koje sprovode strategije lokalnog razvoja;\nmera 7 - „Diverzifikacija poljoprivrede i razvoj poslovanja“ namenjena za ruralna preduzeća i porodice na poljoprivrednim gazdinstvima koje žele da razviju ne-poljoprivredne aktivnosti;\nmera 9 - „Tehnička pomoć“ podržava obuku, analize, praćenje programa, izgradnju kapaciteta i pripremu lokalnih akcionih grupa.\nIPARD III (2021-2027), novi ciklus finansiranja, je u pripremi i kada bude pokrenut, obezbediće dodatna sredstva za srpske poljoprivrednike – 377 miliona evra (288 miliona evra doprinosa EU).\nKo može da se prijavi? Nosioci poljoprivrednog gazdinstva; poljoprivrednici, preduzetnici, privredna društva, zemljoradničke zadruge upisane u Registar poljoprivrednih gazdinstava koji imaju aktivni status tamo gde nije pokrenut postupak stečaja ili likvidacije, a računi kod komercijalnih banaka nisu blokirani duže od 30 dana, u periodu od 12 meseci pre podnošenje zahteva.


Novoformirana većina u Vijeću Velike Kladuše traži sazivanje Kolegija u roku od tri dana - Radio Velika Kladuša\nNovoformirana većina u Vijeću Velike Kladuše traži sazivanje Kolegija u roku od tri dana\nOdmah nakon prekida sedme redovne sjednice Općinskog vijeća Velike Kladuše u ponedjeljak, 04. oktobra, novoformirana većina koju čini 15 vijećnika, uputila je zamjenici predsjedavajućeg Vijeća Emini Ćehić Zahtjev za održavanje vanredne sjednice Vijeća. Podsjećamo, zamjenica predsjedavajućeg Vijeća Ćehić prekinula je sedmu sjednicu Vijeća, na čiji dnevni red je novoformirana većina tražila uvrštavanje materijala koji se, između ostalog tiču i izbora novog predsjedavajućeg Vijeća i njegovog zamjenika, odnosno razrješenje dosadašnje zamjenice predsjedavajućeg.\nSvi vijećnici iz novoformirane većine danas su (srijeda, 06. oktobar) u 11 sati došli u Općinsku vijećnicu sa namjerom da održe vanrednu sjednicu, međutim istu nije sazvala zamjenica predsjedavajuće Ćehić, koja ih je pismeno obavijestila da stvaranje većine u Vijeću ne predstavlja vanrednu okolnost, te da stoga Zahtjev za održavanje vanredne sjednice nije osnovan. U odgovoru zamjenice predsjedavajućeg Ćehić na Zahtjev za održavanje vanredne sjednice Vijeća se navodi da se vanredna sjednica održava izuzetno u slučajevima opasnosti po javnu sigurnost i sigurnost građana elementarnih nepogoda, epidemija i u sličnim vanrednim okolnostima.\nKako vanredna sjednica nije održana novoformirana većina danas je zamjenici predsjedavajućeg Emini Ćehić uputila Zahtjev za održavanje sjednice Kolegija u roku od tri dana. Ukoliko zamjenica predsjedavajućeg Ćehić ne sazove Kolegij u ovom, zakonom propisanom roku novoformirana većina istče da će iskoristiti Poslovničku mogućnost da sami sazovu Kolegij. Amir Purić, iz Naše stranke (poslušajte izjavu)…\nPodsjećamo, novu poziciju u Vijeću čini 15 vijećnika, pet vijećnika SDA, dva Naše stranke, tri vijećnika SDP-a, dva vijećnika Narodnog evropskog saveza i dva vijećnika Kluba nezavisnih vijećnika Amir Ćufurović i Mirsad Dizdarević, te Dinko Ljubijankić iz DNZ-a-Krajiške stranke.\nOkrugli sto "Zaštita djece od zlostavljanja": Potrebna jača institucionalna podrška


Za početak, vreme koje ste im poklonili nikada se ne može vratiti niti povući.\nDeca će uvek pamtiti zajedničke obroke. Na neki način, to su vrlo intimni trenuci u kojima ne samo da se deli hrana, već i priče, doživljaji, šale… Za večerom (ili ručkom) se najčešće priča o tome kako je kome prošao dan.\nMoja majka je govorila: “Kada sam bila mala, moja porodica je bila siromašna, ali smo se uvek šalili, trudili smo se da u mnogo čemu gledamo vedriju stranu…”\nDeca su deca. To je ono što ih čini toliko zabavnim… i zato nama starijima treba mnogo strpljenja. Dajte im prostora da eksperimentišu, istražuju i čine greške.\nTagovi :kvalitetno vreme, porodični obrok, roditeljska ljubav, roditeljstvo, vreme s decom\nZašto nikad neću reći svom sinu da je pametan


OSM Televizija - Američki specijalac, uhapšen u Beogradu, bio u potrazi za Bin Ladenom\nAmerički specijalac, uhapšen u Beogradu, bio u potrazi za Bin Ladenom\nVojna policija u Srbiji je za dva dana privela osmoro stranih državljana među kojima je i član "Tima 6", jedinice koja je tragala za Osama Bin Ladenom, pišu mediiji u Srbiji.\nGrupa od dva Amerikanca i dvije Ukrajinke uhapšena je u nedjelju u Beogradu zbog snimanja objekata Generalštaba dronom, a istog dana u vojnom skladištu na Fruškoj gori uhapšeni su Britanka i Avganistanac sa italijanskim pasošem, članovi međunarodne organizacije Ljekari bez granica, dok su kod Novog Sada vojni policajci priveli par iz Španije zbog neovlašćenog ulaska u kasarnu Petrovaradin.\nPovodom ovih špijunskih afera, predsjednik Srbije Aleksandar Vučić u emisiji "Ćirilica" na TV hepi ocijenio je da ima faktora spolja kojima ne odgovara stabilan region i s tim u vezi iznio podatak da je u Srbiji uhapšena osoba koja je pripadala "Timu 6" koji je jurio Osamu Bin Ladena u Avganistanu.\n- Zamislite da vi nađete tipa iz "Tima 6", koji je jurio za Bin Ladenom u Avganistanu i nađete ga sa brušenim pištoljem ovdej i nađete kriminalne veze koje su mu dostavile taj brušeni pištolj i uhapsite te Srbe koji su to dostavljali, a oni ćute svi kao zaliveni, neće da govore zašto je trebalo da se upotrebi - rekao je Vučić.\nJoš iz iste kategorije: « Ministar spoljnih poslova Sergej Lavrov počeće sutra uveče dvodnevnu posjetu Srbiji sastankom sa predsjednikom Srbije, Aleksandrom Vučićem. Oni će narednog dana, u četvrtak, 22. februara, prisustvovati prezentaciji mozaika centralne kupole Hrama Svet Vučić: Integracija Hrvata u svaki segment društva »


/ Udruženje „Spektar“ po treći put u Žepču obilježava „Dan sjećanja na Srebrenicu“\nKreirano: Utorak, 10 Srpanj 2018 09:55\nObjavljeno: Utorak, 10 Srpanj 2018 09:55\nKao i proteklih godina, nakon klanjanja podne-namaza u Ferhat-pašinoj džamiji u Žepču, krenut će tiha povorka do šehidskog mezarja u Gornjoj mahali, gdje će se proučiti dova žepačkim šehidima.\nNakon toga, predviđeno je da se učesnici povorke vrate na plato ispred Doma kulture, gdje će članovi Udruženja „Spektar“ upriličiti performans kojim žele sačuvati od zaborava svaku od 8372 nevino stradale žrtvesrebreničkog genocida.\n„Pozivamo naše sugrađane, sve Žepčanke i Žepčake, da nam se pridruže 11.07.2018. godine i da još jednom pošaljemo poruku svima da se više nikad i nikom ne ponovi Srebrenica. Srebrenica je simbol stradanja nevinih, tek rođene djece, staraca, svih onih koji nisu bili u stanju braniti se, dok je Evropa sve to ćutke posmatrala. Bosanci i Hercegovci treba da su ujedinjeni na ovaj dan i da svaki put šaljemo istu poruku - nikad i nikom više Srebrenica!“, kazala je koordinatorica projekta „Dan sjećanja na Srebrenicu“ Dijana Smajlović.\nIz „Spektra“ pozivaju građane da 11.07.2018. u 13 i 20 sati dođu na plato ispred Doma kulture u što većem broju, odjeveni u bijelu boju, boju mira i na dostojanstven način odaju počast stradalim Srebreničanima.\nVažno je naglasiti i da su aktivistice Odjela za brak i porodicu pri MIZ Žepče u proteklim danima proučile 8372 puta suru Ja-sin.\nVijeće ministara BiH donijelo je Odluku o proglašenju 11. jula Danom žalosti u Bosni i Hercegovini i zadužilo Ministarstvo civilnih poslova za njeno provođenje. Dan žalosti se obilježava obaveznim isticanjem zastave Bosne i Hercegovine na pola koplja, odnosno jarbola, na zgradama Vlade Federacije BiH i institucija Federacije BiH. Na Dan žalosti ne mogu biti održavani programi kulturno-zabavnog karaktera na javnim mjestima u Federaciji BiH. Medijske kuće na teritoriji Federacije BiH dužne su uskladiti i prilagoditi svoje programske sadržaje Danu žalosti.


Sutra počinje isplata dugova poljoprivrednim penzionerima - Bizlife.rs\nSutra počinje isplata dugova poljoprivrednim penzionerima\n17:57 Beograd, 15/12/2011\nU Srbiji sutra počinje isplata poslednje rate duga poljoprivrednim osiguranicima, koji će u proseku primiti 29.072 dinara sa pripadajućom kamatom, što naravno znači da će neko dobiti nešto više ili nešto manje od te sume, rečeno je danas Tanjugu u Kabinetu potpredsednika vlade Jovana Krkobabića.\nPravo na četvrtu ratu duga ostvarilo je 211.108 penzionera – zemljoradnika.\nIsplata će trajati malo duže, jer reč je o korisnicima koji mahom nemaju tekuće račune i zbog toga im se novac donosi na kućnu adresu, a zakon nalaže da poštar ne sme da ima u tašni više od pola miliona dinara, tako da će se desiti da će u neka sela morati da dođe dva i više puta.\nU Kabinetu potpredsednika vlade su napomenuli da broj onih koji će ovu poslednju ratu duga dobiti – nije konačan, jer postoji bar još 10.000 naslednika korisnika poljoprivrednih penzija koji će to pravo obezbediti i za njih je novac rezervisan.\nVlada Srbije je prošle nedelje usvojila zaključak o isplati zaostalih penzija poljoprivrednim penzionerima, prema kojem je Ministarstvo finansija obavezano da fondu PIO doznači 7,5 milijarde dinara za isplatu zaostalih penzija poljoprivrednicima od januara 2006. do 16. decembra 2011. godine.\nReč je o isplati duga nastalog do 2006. godine, kada ja Zakonom o javnom dugu prema zemljoradnicima bila predviđena isplata tog dugovanja u četiri rate. Dug će biti isplaćen sa pripadajućom kamatom od 8,5 odsto, od 1. juna 2006. godine, a u slučaju da je neko od korisnika preminuo ovaj dug primiće njihovi naslednici.


Na području Prijedora uhapšeno osam osoba osumnjičenih za ratne zločine\nPripadnici Sipe, ilustrativna fotografija\nPripadnici Agencije za istrage i zaštitu BiH (Sipa) uhapsili su rano jutros na području Prijedora osam osoba osumnjičenih za ratne zločine na području tog grada.\nU akciji Sipe uhapšeni su Slobodan Taranjac, Miodrag Glušac, Ranko Babić, Marinko Praštalo, Ranko Došenović, Zdravko Panić, Trivo Vukić i Milan Vukić.Tužilaštvo BiH, koje je izdalo nalog za hapšenje, saopštilo je da su na više lokacija koje koriste osumnjičeni izvršeni pretresi.\nUhapšeni su pod istragom i terete se da su za "vreme širokog i sistematičnog napada vojske, policije i paravojnih formacija, usmerenih na civilno stanovništvo bošnjačke i hrvatske nacionalnosti na području Prijedora i okoline, počinili krivični delo zločina protiv čovečnosti".\n"Oni se terete da su u svojstvu pripadnika Kriznog štaba, vojske i policije, krajem jula 1992. godine, učestvovali u nezakonitom zarobljavanju oko 120 muškaraca, medju kojima je bilo i 15 maloletnih osoba, na području mesta Miska Glava, koji su posle toga zatočeni u Domu kulture, kao i na obižnjem stadionu, gde su tri dana dana mučeni i zlostavljani", navodi se u saopštenju.\nTada je ubijeno izmedju deset i 15 zatočenika, dok su ostali odvedeni na lokalitet Ljubije, gde su ubijeni hicima iz vatrenog oružja.\nSamo je nekoliko žrtava uspelo da preživi streljanje i njihova svedočenja bila su od ključne važnosti za rasvetljavanje tog zločina, dodaje se u saopštenju.\nPosle rata, ubijene žrtve su pronadjene i ekshumirane u masovnim grobnicama na lokalitetu Redak I i Redak II, a deset tela pronadjeno je na lokalitetu Hozića Kamen 2016. godine.\nPripadnici Sipe će posle hapšenja osumnjičene predati postupajućem tužiocu, koji će ispitati osumnjičene i posle toga doneti odluku o pokretanju predloga za odredjivanje pritvora ili mera zabrane u skladu sa zakonom, navodi se u saopštenju.


Intelektualci traže smenu 'simpatizera ustaškog režima'\nIzvor: B92, 24.Maj.2016, 18:03\nPariz -- Francuski dnevnik Liberasion objavio je otvoreno pismo u kojem je pokrenuta peticija za smenu hrvatskog ministra kulture Zlatka Hasanbegovića.\nPotpisnici su brojni intelektualci, koji poručuju da u Evropi nema mesta ideologiji koju on zastupa.\nMeđu potpisnicima su, navodi regionalna TV N1, italijanski marksistički teroretičar Antonio Negri, profesorika na kalifornijskom Berkliju Džudit Batler, konzervativni francuski filozof Alen Finkilkro i italijanski >> Pročitaj celu vest na sajtu B92 << književnik i nobelovac Dario Fo.\n"Zlatko Hasanbegović iskorišćava nasilje totalitarstičkih režima kako bi diskreditovao borbu protiv fašizma. On nije izabran zbog svojih kompetencija u području kulture, već da bi promovisao ideologiju koju zastupa. U svojim govorima i publikacijama on u pitanje dovodi istorijske istine i osnovne vrednosti naše političke unije", navodi se u pismu koje je objavio "Liberasion".\nPismo protiv Hasanbegovića potpisali su i bivša premijerka Kanade Kim Kambel, bivši šef španske diplomatije Migel Angel Moratinjos i poznati evropski intelektualci kao što su Etjen Balibar, Šantal Muf...\nInače, u nekoliko navrata ranije smenu Hasanbegovića tražio je i istoriča Efraim Zurof, direktor Centra "Simon Vizental", koji je novoj hrvatskoj vladi poručio da su ustaše bili zločinci, a ne heroji.\nRadio Slobodna Evropa: Liberation: Pismo intelektualaca protiv Hasanbegovića\nIzvor: Nezavisne Novine, 24.Maj.2016\nZAGREB - Francuski dnevnik Liberasion objavio je otvoreno pismo u kojem je pokrenuta peticija za smjenu hrvatskog ministra kulture Zlatka Hasanbegovića, a potpisnici su brojni intelektualci koji poručuju da u Evropi nema mesta ideologiji koju on zastupa...Među potpisnicima su, navodi regionalna TV...


RTS :: Vučić: Građani Srbije, Evropa i svet biće šokirani detaljima istrage protiv organizovanog kriminala\nPolitika Vučić: Građani Srbije, Evropa i svet biće šokirani detaljima istrage protiv organizovanog kriminala\nsubota, 27. feb 2021, 10:40 -> 13:19\nPredsednik Srbije Aleksandar Vučić najavio je da će građani Srbije, cela Evropa i ceo svet biti šokirani kada budu čuli detalje istrage protiv organizovane kriminalne bande.\nVučić je, gostujući na TV Prva, kazao da je sednica Nacionalnog saveta bezbednosti otkazana juče zbog formalnopravnih problema, jer se čekaju dodatna veštačenja, da ne bi sutra neko rekao da to što je pokazano građanima ne može da se koristi u dokaznom postupku.\n"Onda ćemo reći o čemu se sve radi i pokazati ljudima nešto što je blago govoreći jezivo, da bi ljudi mogli da vide da li se iza svega krije politika, zaštita režima, ili borba protiv zaista jedne ili više organizovanih kriminalnih grupa", kazao je on.\nVučić je istakao da je važno da država pobedi u toj borbi u šta je, kaže, uveren, kao i da će svačije dete, svaki građanin biti zaštićen od onih koji su mislili da su jaki i da mogu da izvrše najgnusnije zločine, jer imaju "nečija leđa".\nIstakao je da će biti prikazana odlučnost države i da ono što je do sada viđeno – oružje, jedna dobro organizovana grupa, od pištolja, snajpera, pancirnih metaka, droge – nemerljivo sa onim što će biti prikazano.\n"Videli su da su mi neki govorili da je skandalozno da se nekome presuđuje unapred, i već stali unapred u odbranu organizovanih kriminalnih grupa. To ide tako, prvo ćute, pa kreću politički spinovi, lažni profesori koji kreću da štite tu grupu, govoreći da je to što neko hoće da se obračuna sa nekim fudbalskim navijačima", objasnio je on.\n"Ja sam blizu kraja svog mandata i vreme je da vršim rekapitulaciju onoga šta smo radili i šta su zadaci budućeg predsednika i vlade. Slobodan sam da govorim o mnogim stvarima", naglasio je on.\n"Nova saznanja će pokazati sa kim smo imali posla"\nVučić je naveo da će kada budu obelodanjena nova saznanja do kojih su došli državni organi u borbi protiv organizovanog kriminala pokazati "sa kim smo imali posla", ali da će to pokazati i sposobnost, hrabrost i odgovornost države.\nKako je rekao, govorili su da su svi ti kriminalci bliski Vučiću, pa se pokazalo da su ti "bliski" pohapšeni.\nVučić je naglasio da se upravo po tome razlikuju ozbiljne države od onih koje to nisu, i naveo da se sada ispituje i umešanost stranog faktora i ko je sve to na različite načine podržavao, kao i kriminal u okviru carine.\n"Biće, unapred vam kažem, strahovitih stvari za koje će ljudi da čuju šta se tu dešavalo. Interesantno je koji su se ljudi tim bavili i šta su sve tamo radili, koji nikakve veze sa carinom nisu imali, ali su to preuzeli pod svoju kontrolu i radili šta im je padalo na pamet", rekao je predsednik.\nVučić je naglasio da će biti mnogo iznenađenja i da će mnogi ljudi biti saslušavani.\nDodaje da će nadležni organi odlučiti protiv koga će sve biti podignuta optužnica.\nDodaje da po mišljenju obaveštajnih agencija Srbija ne sme da bude vodeća zemlja u regionu i da su se tako i devedesetih i dvehiljaditih trudili da spreče Srbiju da dominira i da naprave, kako to oni kažu, balans i okrenu sve male zemlje protiv Srbije.\nVučić je naveo da zato i smeta što Srbija sada najbrže napreduje u ekonomiji i gradi bolnice, puteve i druge objekte brže od drugih.\n"Pokušavaju da me psihološki destabilizuju"\nVučić je naveo da se Srbija nikada neće odreći svog državnog i nacionalnog identiteta i da danas sve "službe" vide da od Srbije više nije lako otimati, kao što je to bilo ranije.\n"Dakle zato je bilo važno i zato su oni vodili sve vrste kampanja i kampanja laži, pa smo došli čak do toga da je onog što je na utakmici Srbija-Albanija, koji je vikao 'Vučiću pederu' u restriktivni prostor uveo oficir MUP-a. Ali nije on to sam uradio", rekao je Vučić, ne želeći da iznosi detalje, već će ih, kaže, zadržati za sebe.\nSve što se protiv njega radi, ističe, očigledno nije bilo ni slučajno ni spontano.\nNičeg se, kaže, ne stidi i ističe, jer je "Kosovo branio stostruko bolje nego što je to činjeno u njihovo vreme, kada je postalo nezavisno".\nSebi zamera što, kako kaže, nije imao bolji periferni vid i slušao i više verovao onima koji su ga upozoravali na neke stvari.\nUprkos, tim napadima na njegove sinove, roditelje i brata, za kojeg je posebno vezan, kaže, Srbija je napredovala.\nIstakao je da nisu uspeli da dokažu da je njegov brat vlasnik objekata, latifundija, Jakova.\n"Nijedna ta priča nije tačna, sve vreme su to radili ne zato što ih on zanima, već zato što znaju da mene to teško pogađa i žele da me psihološki destabilizuju da bi rekli da, ako nisam u stanju da zaštitim svoju porodicu, koga onda mogu", naveo je Vučić.\n"Postoje teški pritisci oko Kosova i Metohije"\nVučić je naveo da ne postoji nikakav non-pejper sa zahtevom oko Kosova i Metohije, ali ono što postoji i što očekuje su "teški pritisci" i objedinjavanje snaga Vašingtona i Brisela.\n"Međusobno priznanje" je, kaže, postalo moto.\nJoš, ističe, razmišlja o sadržaju čestitke koju je dobio za Dan državnosti od američkog predsednika Džozefa Bajdena.\n"Čudno je to kada se neko drugi raduje, a ne onaj ko je čestitku primio", rekao je Vučić i dodao da to nije pristojno, ali će to, kaže, Bajdenu reći u lice.\n"Reč je o iskusnom ozbiljnom i prekaljenom političkom lideru. Ali postoje stvari koje su činjenice, ali ako hoćeš da pošalješ neku političku poruku uzmeš telefon i pozoveš", naveo je Vučić.\n"Udžbenike iz srpskog jezika, istorije i geografije pisaće država"\nVučić je najavio da će početkom nedelje podneti inicijativu da samo država može da pravi udžbenike srpskog jezika, istorije i geografije.\n"Srpsku istoriju i geografiju pisaće samo država Srbija", naveo je predsednik.\nVučić je kazao da zna da će zbog te inicijative biti napada od tajkuna i pojedinih ambasadora, koji će tvrditi da narušava slobodu tržišta.\nNjima je poručio da mogu da se žale Ujedinjenim nacijama, Evropskoj uniji, i bilo kome drugom, ali da to neće promeniti odluku.\nVučić je rekao da ne može više biti da se uči o Jasenovcu deset minuta na jednom času.\n"Sada neće drugi da tumače našu istoriju. Neka njima i njihovoj majci oduzmu dete pa neka kažu da je to dobro", poručio je Vučić.\n"Izbori će biti sledeće godine, u skladu sa zakonom"\nVučić je naveo da će izbori biti održani na vreme, to jest sledeće godine, u skladu sa zakonom.\nNaveo je kako je čuo da njegovi politički protivnici govore "kako je Vučić podelio novac građanima pa će da zakaže izbore za novembar ili decembar", kao i da je "opoziciji navodno nešto obećao nemački CDU".\nPredsednik ističe da država stalno deli novac građanima, kao i da opoziciji nije niko i ništa obećao i da se ništa neće desiti, pošto je Srbija sloboda i nezavisna zemlja, koja ima slobodarskog predsednika i vladu.\nTo su nama najvažnije vrednosti i neće nama niko spolja određivati kada ćemo da imamo izbore, poručio je predsednik.\nVučić kaže da opozicija traži razdvojene izbore kako bi maltretirali građane i uzimali novac iz njihovog džepa, s obzirom na to da izbori koštaju više miliona evra, a da taj novac može da se upotrebi za izgradnju puteva, bolnica i slično,\n"Zašto je kada je Tadić bio nosilac svih lista to bilo demokratski i nije bilo nereda", zapitao je Vučić.\nOn dodaje da će se pregovarati sa dve grupe u okviru opozicije, jedna koja je veća i značajnija i koja ne želi posredovanje EU, ali i sa onom manjom koja je agresivnija i ima više para koja traži posredovanje predstavnika EU i koja preti neredima.\n"Hvale se da će praviti nerede, čime bi opet poslali odvratnu sliku Srbije koju su slali u junu, julu, kao i kada su bili ispred Predsedništva i Skupštine gde su napadali poslanike i kamenovali policajce i uništavali grad", kaže Vučić i pita ih da li će to opet da rade i "da li stvarno misle da se neko plaši Đilasa, Jeremića i Aleksića".